open-index/open-wikipedia-markdown huggingface dataset:
ปี่

**ปี่** เป็นเครื่องดนตรีไทย ทำด้วยไม้จริงเช่นไม้ชิงชันหรือไม้พยุง กลึงให้เป็นรูปบานหัวบานท้าย ตรงกลางป่อง เจาะภายในให้กลวงตลอดเลา ทางหัวของปี่เป็นช่องรูเล็กส่วนทาง ปลายของปี่ ปากรูใหญ่ใช้ชันหรือวัสดุอย่างอื่นมาหล่อเสริมขึ้นอีกราวข้างละ ครึ่งซม ส่วนหัวเรียก *ทวนบน* ส่วนท้ายเรียก *ทวนล่าง* ตอนกลางของปี่ เจาะรูนิ้วสำหรับเปลี่ยนเสียงลงมาจำนวน 6 รู แต่สามารถเป่าได้เสียงตรง  24  เสียง  กับเสียงควงหรือเสียงแทนอีก  8  เสียง  รวมเป็น  32  เสียง  รูตอนบนเจาะเรียงลงมา 4 รู เว้นระยะห่างเล็กน้อย เจาะรูล่างอีก 2 รู ตรงกลางของเลาปี่ กลึงขวั้นเป็นเกลียวคู่ไว้เป็นจำนวน 14 คู่ เพื่อความสวยงามและกันลื่นอีกด้วย ตรงทวนบนนั้นใส่ลิ้นปี่ที่ทำด้วยใบตาลซ้อนกัน 4 ชั้น ตัดให้กลมแล้วนำไปผูกติดกับท่อลมเล็กๆที่ เรียกว่า *กำพวด* เรียวยาวประมาณ 5 ซม. กำพวดนี้ทำด้วยทองเหลือง เงิน นาก หรือโลหะอย่างอื่นวิธีผูกเชือกเพื่อ ให้ใบตาลติดกับกำพวดนั้น ใช้วิธีผูกที่เรียกว่า *ผูกตะกรุดเบ็ด* ส่วนของกำพวดที่จะต้องสอดเข้าไปเลาปี่นั้นเขาใช้ถักหรือเคียน ด้วยเส้นด้าย สอดเข้าไปในเลาปี่ให้พอมิดที่พันด้ายจะทำให้เกิดความแน่นกระชับยิ่งขึ้น

ปี่ของไทยจัดได้เป็น 3 ชนิด ได้แก่
# ปี่นอก มีขนาดเล็ก ยาวประมาณ 31 ซม. กว้าง 3.5 ซม. เป็นปี่ที่ใช้กันมาแต่เดิม เสียงของปี่นอกจะมีเสียงที่เล็กแหลม
# ปี่กลาง มีขนาดกลาง ยาวประมาณ 37 ซม. กว้างประมาณ 4 ซม. สำหรับเล่นประกอบการแสดงหนังใหญ่ มีสำเนียงเสียงอยู่ระหว่าง ปี่นอก กับปี่ใน เสียงของปี่กลางจะ ไม่แหลมหรือว่าต่ำเกินไปแต่จะอยู่ในระดับปานกลาง
# ปี่ใน มีขนาดใหญ่ มีความยาวประมาณ 41 – 42 ซม. กว้างประมาณ 4.5 ซม. เป็นปี่ที่พระอภัยมณีใช้สำหรับเป่าให้นางผีเสื้อสมุทร (ในวรรณกรรมของสุนทรภู่) ขาดใจตายนั่นเอง โดยเสียงของปีในจะเป็นเสียงที่ต่ำ และเสียงใหญ่

## คำว่าปี่ที่ใช้ในความหมายอื่นๆ
* คลาริเน็ต
* โอโบ
* บาสซูน
* แซกโซโฟน

## อ้างอิง
* แนะนำเครื่องดนตรีไทย  จากเว็บดนตรีไทย.คอม

## แหล่งข้อมูลอื่น
* ปี่เครื่องดนตรีไทยประเภทเป่า 

หมวดหมู่:เครื่องดนตรีไทย
หมวดหมู่:เครื่องลม
หมวดหมู่:ปี่
จะเข้

[200px|thumb|right|จะเข้ของมอญ ในวัดพุทธมอญ เมืองฟอร์ตเวย์น, [รัฐอินดีแอนา, สหรัฐ]]
200px|thumb|right|จะเข้ของกัมพูชา

**จะเข้** (, ) เป็นเครื่องดนตรีไทยประเภทเครื่องดีด มี 3 สาย ซึ่งได้รับอิทธิพลมาจากมอญ และได้ปรับปรุงแก้ไขมาจากกระจับปี่ซึ่งมี 4 สาย นำมาวางดีดกับพื้นเพื่อความสะดวก มีประวัติและมีหลักฐานครั้งแรกในสมัยกรุงศรีอยุธยา จะเข้ได้นำเข้าร่วมบรรเลงเป็นเครื่องนำอยู่ในวงมโหรีคู่กับกระจับปี่ในสมัยรัชกาลที่ 2 แห่งกรุงรัตนโกสินทร์ มีผู้นิยมเล่นจะเข้กันมาก ทำให้กระจับปี่ค่อย ๆ หายไปในปัจจุบัน เนื่องจากหาผู้เล่นเป็นน้อย

ตัวจะเข้ทำเป็นสองตอน คือตอนหัวและตอนหาง โดยลักษณะทางตอนหัวเป็นกระพุ้งใหญ่ ทำด้วยไม้แก่นขนุน หนาประมาณ 12 ซม. ยาวประมาณ 52 ซม. และกว้างประมาณ 11.5 ซม. ท่อนหัวและท่อนหางขุดเป็นโพรงตลอด รวมทั้งสิ้นมีความยาวประมาณ 130 – 132 ซม. ปิดใต้ทองด้วยแผ่นไม้ มีเท้ารองตอนหัว 4 เท้า และตอนปลายปางอีก 1 เท้า วัดจากปลายเท้าถึงตอนบนของตัวจะเข้ สูงประมาณ 19 ซม. ทำหลังนูนตรงกลางให้สองข้างลาดลง โยงสายจากตอนหัวไปทางตอนหางเป็น 3 สาย มีลูกบิดประจำสายละ 1 อัน สาย 1 ใช้เส้นลวดทองเหลือง อีก 2 สายใช้เส้นเอ็น มีหย่องรับสายอยู่ตรงปลายหางก่อนจะถึงลูกบิด ระหว่างตัวจะเข้มีแป้นไม้เรียกว่า **นม** รองรับสายติดไว้บนหลังจะเข้ รวมทั้งสิ้น 11 อัน เพื่อไว้เป็นที่สำหรับนิ้วกดนมแต่ละอันสูง เรียงลำดับขึ้นไป ตั้งแต่ 2 ซม. จนสูง 3.5 ซม. 

เวลาบรรเลงใช้ดีดด้วยไม้ดีดกลมปลายแหลมทำด้วยงาช้างหรือกระดูกสัตว์ เคียนด้วยเส้นด้ายสำหรับพันติดกับปลายนิ้วชี้ข้างขวาของผู้ดีด และใช้นิ้วหัวแม่มือกับนิ้วกลางช่วยจับให้มีกำลัง เวลาแกว่งมือส่ายไปมา ให้สัมพันธ์ กับมือข้างซ้ายขณะกดสายด้วย ไม้ดีดควรยาวประมาณ 7-8 เซนติเมตร มีสายยาวประมาณ 45 เซนติเมตร

จะเข้ส่วนมากทำหน้าที่เป็นเครื่องนำในวงเครื่องสาย วงมโหรี เดินทำนองหลักคล้ายระนาดเอก แต่ไม่เล่นเก็บถี่เท่าระนาดเอก

## สายของจะเข้
สายของจะเข้นั้นจะมีอยู่ 3 สาย ส่วนใหญ่ทำมาจากไหมหรือเอ็น สามารถแบ่งได้ดังนี้

* สายที่อยู่ทางด้านนอกสุดของจะเข้ มีชื่อเรียกว่า **สายเอก** ทำมาจากไหมหรือเอ็น สายเปล่าเป็นเสียงโด ไล่ไปจนถึงนมที่ 11 เป็นเสียงซอลสูง
* สายที่อยู่ตรงกลาง มีชื่อเรียกว่า **สายทุ้ม** ทำมาจากไหมหรือเอ็น สายเปล่าเป็นเสียงซอลต่ำ ไล่ไปจนถึงนมที่ 11 เป็นเสียงเรสูง
* สายที่อยู่ติดกับตัวผู้เล่นจะเข้ มีชื่อเรียกว่า **สายลวด** เป็นสายที่ทำมาจากลวดทองเหลือง สายเปล่าเป็นเสียงโดต่ำ ไล่ไปจนถึงนมที่ 11 เป็นเสียงซอล

## ครูจะเข้ ตั้งแต่อดีต จนถึงปัจจุบัน
ดนตรีไทยนั้นมีการสืบทอดมาเป็นรุ่นสู่รุ่น เช่นเดียวกับวิชาการด้านอื่น ๆ นั่นคือผู้ที่มีความเชี่ยวชาญในเครื่องดนตรีชนิดใดชนิดหนึ่งโดยเฉพาะ จะเรียกว่า "คน" เครื่องดนตรีนั้น ๆ เช่น สมชายเป็นคนซอด้วง ก็หมายความว่า นายสมชาย เป็นคนที่มีความถนัด หรือมีความเชี่ยวชาญในการเล่นเครื่องดนตรี ซอด้วงมากกว่าเครื่องดนตรีชนิดอื่น ๆ ซึ่งในสมชายอาจจะสามารถเล่นเครื่องดนตรีอื่น ๆ ได้ เช่น เล่นซออู้, เล่นจะเข้ เป็นต้น

ครูจะเข้ หมายถึง ครูที่เป็นคนจะเข้ คือเป็นผู้ที่มีความถนัด มีความรู้ความชำนาญในการเล่นจะเข้โดยเฉพาะ ซึ่งตั้งแต่อดีต อาจกล่าวย้อนไปถึงสมัยรัชกาลที่ 6 คือ "หลวงว่องจะเข้รับ" (โต กมลวาทิน)

## อ้างอิง

หมวดหมู่:เครื่องดนตรีไทย
หมวดหมู่:เครื่องสาย
หมวดหมู่:วัฒนธรรมมอญ
กระจับปี่

thumb|กระจับปี่
thumb|จะเป็ยฎ็องแวง (กระจับปี่อย่างเขมร หรือ จับเปย)
**กระจับปี่** เป็นเครื่องดนตรีประเภทดีด หรือพิณ 4 สายชนิดหนึ่ง ตัวกะโหลกเป็นรูปกลมรีแบนทั้งหน้าหลัง มีความหนาประมาณ 7 ซม. ด้านหน้ายาวประมาณ 44 ซม. กว้างประมาณ 40 ซม. ทำคันทวนเรียวยาวประมาณ 138 ซม. ตอนปลายคันทวนมีลักษณะแบน และบานปลายผายโค้งออกไป ถ้าวัดรวมทั้งคันทวน และตัวกะโหลกจะมีความยาวประมาณ 180 ซม. มีลูกบิดสำหรับขึ้นสาย 4 อัน มีนมรับนิ้ว 11 นมเท่ากับจะเข้ ตรงด้านหน้ากะโหลกมีแผ่นไม้บาง ๆ ทำเป็นหย่องค้ำสายให้ตุงขึ้น เวลาบรรเลงใช้นิ้วหัวแม่มือกับนิ้วชี้ จับไม้ดีด เขี่ยสายให้เกิดเสียง

ในสมัยกรุงศรีอยุธยา มีกล่าวไว้ในกฎมณเฑียรบาลว่า “*ร้องเพลงเรือ เป่า[[ปี่]]เป่า[[ขลุ่ย]] สี[[ซอ]]ดีดจะเข้ กระจับปี่ตีโทนทับ โห่ร้องนี่นั่น*” ต่อมาก็นำมาใช้เป็นเครื่องดีดประกอบการขับไม้ สำหรับบรรเลงในพระราชพิธี แต่เนื่องจากกระจับปี่มีเสียงเบา และมีน้ำหนักมาก ผู้ดีดกระจับปี่จะต้องนั่งพับเพียบขวา แล้วเอาตัวกระจับปี่วางบนหน้าขาข้างขวาของตนเพื่อทานน้ำหนัก มือซ้ายถือคันทวนมือ ขวาจับไม้ดีด เป็นที่ลำบากมาก อาจเป็นสาเหตุหนึ่งที่ทำให้ไม่ค่อยมีผู้นิยมเล่นกระจับปี่ ในปัจจุบันจึงหาผู้เล่นได้ยาก

กระจับปี่สันนิษฐานกันว่าน่าจะมาจากภาษาชวา คำว่า กัจฉปิ ซึ่งคำว่า กัจฉปิ นั้นมีรากฐานของคำศัพท์ในบาลีสันสกฤต คำว่า กัจฉปะ ที่แปลว่า เต่า เนื่องจากลักษณะของกระจับปี่นั้นจะมีกะโหลกเป็นรูปกลมรีแบนทั้งหน้าหลัง ซึ่งมองแล้วคล้ายกับกระดองของเต่า ปัจจุบันจัดอยู่ในวง "มโหรีเครื่องใหญ่"

## แหล่งข้อมูลอื่น
* ประวัติความเป็นมาของกระจับปี่ 

หมวดหมู่:เครื่องดนตรีไทย
หมวดหมู่:เครื่องสาย
ซึง

200px|thumb|right|ซึง
**ซึง** เป็นเครื่องดนตรีประเภทดีด มี 4 สาย แต่แบ่งออกเป็น 2 เส้น เส้นละ 2 สาย มีลักษณะคล้าย กระจับปี่ แต่มีขนาดเล็กกว่า ความยาวทั้งคันทวนและกะโหลกรวมกันประมาณ 81 ซม. กะโหลกมีรูปร่างกลมวัดเส้นผ่าศูนย์กลางได้ประมาณ 21 ซม. ทั้งกะโหลกและคันทวนใช้ไม้เนื้อแข็งชิ้นเดียวคว้านตอนที่เป็นกะโหลกให้เป็นโพรง ตัดแผ่นไม้ให้กลม แล้วเจาะรูตรงกลางทำเป็นฝาปิดด้านหน้า เพื่ออุ้มเสียงให้กังวาน คันทวนเป็นเหลี่ยมแบนตอนหน้า เพื่อติดตะพานหรือนมรับนิ้ว จำนวน 9 อัน ตอนปลายคันทวนทำเป็นรูปโค้ง และขุดให้เป็นร่อง เจาะรูสอดลูกบิดข้างละ 2 อัน รวมเป็น 4 อันสอดเข้าไปในร่อง สำหรับขึ้นสาย 4 สาย สายของซึงใช้สายลวดขนาดเล็ก 2 สาย และ สายใหญ่ 2 สาย ซึงเป็นเครื่องดีดที่ชาวไทยทางภาคเหนือนิยมนำมาเล่นร่วมกับ ปี่ซอ หรือ ปี่จุม และ สะล้อ

แบ่งตามลักษณะได้ 3 ประเภท คือ ซึงเล็ก ซึ่งกลาง และซึงหลวง (ซึงที่มีขนาดใหญ่)

แบ่งตามประเภทได้ 2 ชนิด คือ ซึงลูก 3 และซึงลูก 4 (แตกต่างกันที่เสียง ลูก 3 เสียงซอลจะอยู่ด้านล่าง ส่วนซึงลูก 4 เสียงซอลจะอยู่ด้านบน)
      
อธิบายคำว่า สะล้อ ซอ ซึง ที่มักจะพูดกันติดปาก ว่าเป็นเครื่องดนตรีของชาวล้านนา แต่ที่จริงแล้ว มีแค่ ซึง และสะล้อ เท่านั้นที่เป็นเครื่องดนตรีของชาวล้านนา ส่วนคำว่า ซอในที่นี้ หมายถึง การขับซอ ซึ่งเป็นการร้อง การบรรยาย พรรณณาเป็นเรื่องราว ประกอบกับวงปี่จุ่ม

หมวดหมู่:เครื่องสาย
หมวดหมู่:เครื่องดนตรีไทยภาคเหนือ
ฉาบ

thumb|250px|right|ฉาบแขวน ขนาด 16 นิ้ว
thumb|right|200px|ฉาบคู่

**ฉาบ** (อังกฤษ: cymbals) เป็นเครื่องดนตรีประเภทเพอร์คัชชัน มีลักษณะเป็นแผ่นโลหะบาง ๆ รูปร่างคล้ายจาน โดยส่วนมากจะเป็นเครื่องดนตรีไม่มีระดับเสียง

## ฉาบในดนตรีสากล
เป็นเครื่องดนตรีที่ใช้ในดนตรีหลายชนิด เช่นวงออร์เคสตราสมัยใหม่ วงมาร์ช วงคอนเสิร์ต ดนตรีทหาร รวมถึงเข้ามาเป็นส่วนหนึ่งของกลองชุดในปัจจุบันด้วย

ในวงโยธวาทิต สามารถแบ่งฉาบที่ใช้ออกได้เป็นสองชนิด คือ ฉาบคู่ และฉาบแขวนหรือฉาบรัว ฉาบคู่เป็นฉาบสองใบ แต่ละใบจะมีสายเป็นวงสำหรับถือ การเล่นใช้มือแต่ละข้างถือฉาบแล้วนำเข้ามากระทบกัน ส่วนฉาบแขวน เป็นฉาบใบเดียวแขวนกับขาตั้ง นิยมตีด้วยไม้แบบหัวมัลเล็ตหุ้ม ในกลองชุดก็ใช้ฉาบแบบนี้เช่นเดียวกัน

## ฉาบในดนตรีไทย

ฉาบเป็นเครื่องดนตรีประเภทตี ทำด้วยโลหะคล้ายฉิ่ง แต่หล่อให้บางกว่า ฉาบมี 2 ชนิดคือ**[[ฉาบเล็ก]]** และ **[[ฉาบใหญ่]]** ฉาบเล็กมีขนาด ที่วัดผ่านศูนย์กลางประมาณ 12 –14 ซม ส่วนฉาบใหญ่มีขนาดที่วัดผ่าน ศูนย์กลางประมาณ 24 –26 ซม เวลาบรรเลงใช้ 2 ฝามาตีกระทบกันให้เกิดเสียงตามจังหวะ เมื่อฉาบทั้งสองข้างกระทบกันขณะตีประกบกันก็ จะเกิดเสียง *ฉาบ* แต่ถ้าตีแล้วเปิดเสียงก็จะได้ยินเป็น *แฉ่ง แฉ่ง แฉ่ง* เป็นต้น

หมวดหมู่:เครื่องดนตรีไทย 
หมวดหมู่:เครื่องเพอร์คัชชัน
หมวดหมู่:เครื่องดนตรีออร์เคสตรา
หมวดหมู่:เครื่องดนตรีประเภทกระทบ
ฉิ่ง

thumb|right|250px|ฉิ่ง
**ฉิ่ง** เป็นเครื่องดนตรีไทยประเภทตี ทำด้วยทองเหลือง หล่อหนา ปากผายกลม 1 ชุด มี 2 ฝา ฉิ่งมี 2 ชนิดคือ **ฉิ่งสำหรับวงปี่พาทย์** และ **ฉิ่งที่ใช้สำหรับวงเครื่องสายและวงมโหรี** ฉิ่งสำหรับวงปี่พาทย์มีขนาดที่วัดผ่านศูนย์กลาง จากขอบข้างหนึ่งไปสุดขอบอีกข้างหนึ่ง กว้างประมาณ 6 – 6.5 ซม. เจาะรูตรงกลางสำหรับร้อยเชือก เพื่อให้จับสะดวกขณะตี ส่วนฉิ่งสำหรับวงเครื่องสายและวงมโหรีนั้น มีขนาดเล็กกว่า วัดผ่านศูนย์กลางได้ขนาดประมาณ 5.5 ซม.

เนื่องจากการตีฉิ่ง ต้องเอาขอบของฝาข้างหนึ่งกระทบกับอีกฝากหนึ่ง แล้วยกขึ้น ก็จะมีเสียงดังกังวานยาวดัง *ฉิ่ง* แต่ถ้าเอาทั้ง 2 ฝานั้นกระทบและประกบกันไว้ จะได้ยินเสียงดังสั้น ๆ ดัง *ฉับ* ดังนั้นการเรียกชื่อเครื่องดนตรีชนิดนี้ว่า ฉิ่ง ก็เพราะเรียกตามเสียงที่เกิดขึ้นนั่นเอง

หมวดหมู่:เครื่องดนตรีไทย
หมวดหมู่:เครื่องเพอร์คัชชัน
พระประดิษฐไพเราะ (มี ดุริยางกูร)

**พระประดิษฐไพเราะ (มี ดุริยางค์กูร)** หรือ ครูมีแขก เกิดตอนปลายรัชกาลที่ 1 แห่งพระราชวงศ์จักรี ท่านเป็นครูดนตรีมาตั้งแต่ปลายสมัยรัชกาล พระบาทสมเด็จพระนั่งเกล้าเจ้าอยู่หัว รัชกาลที่ 3 จนถึงรัชกาลพระบาทสมเด็จพระจอมเกล้าเจ้าอยู่หัว

ในสมัยพระบาทสมเด็จพระจอมเกล้าเจ้าอยู่หัว รัชกาลที่ 4 นั้น ครูมีแขกได้เป็นครูปี่พาทย์ในพระบาทสมเด็จพระปิ่นเกล้าเจ้าอยู่หัว และได้รับพระราชทานบรรดาศักดิ์เป็น "หลวงประดิษฐไพเราะ" เมื่อวันที่ 21 พฤศจิกายน พ.ศ. 2396 ตำแหน่งปลัดจางวางมหาดเล็กว่าราชการกรมปี่พาทย์ ฝ่ายพระบวรราชวัง

ในปีเดียวกันนั้นเองท่านได้แต่งเพลงเชิดจีน แล้วนำขึ้นทูลเกล้าถวายพระบาทสมเด็จพระปิ่นเกล้าเจ้าอยู่หัวเป็นที่สมพระราชหฤทัยเป็นอย่างยิ่งจึงโปรดให้เลื่อนบรรดาศักดิ์จากหลวงเป็นพระประดิษฐไพเราะ (มี ดุริยางกูร) ได้รับสมญาว่าเป็นเจ้าแห่งเพลงทยอยเพราะผลงานเพลงลูกล้อลูกขัด เช่น ทยอยนอก ทยอยเขมร ล้วนเป็นผลงานของท่านทั้งนั้น

## ผลงาน
ผลงานของพระประดิษฐไพเราะ (ครูมีแขก) เท่าที่รวบรวมและปรากฏไว้ มีดังนี้

* โหมโรงขวัญเมือง
* การเวกเล็กสามชั้น
* กำสรวลสุรางค์ สามชั้น
* แขกบรเทศ สามชั้น
* แขกมอญ สามชั้น
* แขกมอญบางช้าง สามชั้น
* ทะแยสามชั้น
* สารถี สามชั้น
* พญาโศก สามชั้น
* พระอาทิตย์ชิงดวง สองชั้น
* จีนขิมใหญ่ สองชั้น
* เชิดจีน
* ทยอยนอก
* ทยอยเดี่ยว
* ทยอยเขมร
* เทพรัญจวน
* หกบท สามชั้น
* อาเฮีย สามชั้น

ท่านถึงแก่กรรม ประมาณรัชกาลที่ 5 ระหว่าง พ.ศ. 2417 - 2421 ไม่ทราบวันที่

## ในวัฒนธรรมสมัยนิยม
มีนักแสดงผู้รับบท พระประดิษฐ์ไพเราะ (มี ดุริยางกูร) ได้แก่

* สุรศักดิ์ กิ่งไทร จากละครเรื่อง บุษบาลุยไฟ (2566)

## อ้างอิง

* พระประดิษฐไพเราะ (มี ดุริยางกูร)จากดนตรีไทย.คอม 

ประดิษฐไพเราะ (มี ดุริยางกูร)
ประดิษฐไพเราะ (มี ดุริยางกูร)
พระยาเสนาะดุริยางค์ (แช่ม สุนทรวาทิน)

**พระยาเสนาะดุริยางค์ (แช่ม สุนทรวาทิน)** (สิงหาคม 2409 - 31 มกราคม พ.ศ. 2492) เป็นนักดนตรีไทยในรัชสมัยพระบาทสมเด็จพระจุลจอมเกล้าเจ้าอยู่หัวถึงพระบาทสมเด็จพระปกเกล้าเจ้าอยู่หัว

## ประวัติ
พระยาเสนาะดุริยางค์ เกิดเมื่อเดือน สิงหาคม พ.ศ. 2409 เป็นบุตรคนโตของช้อย และไผ่ สุนทรวาทิน ได้ฝึกฝนวิชาดนตรีจากช้อยผู้เป็นบิดา จนมีความแตกฉาน ครูช้อยฯ เป็นคนตาบอดตั้งแต่เด็ก แต่มีความสามารถในทางดนตรีในระดับบรมครู บ้านครูช้อยเกิดไฟไหม้ สมภารแสง พรหมโชติ วัดน้อยทองอยู่ ได้อุปการะครูช้อยฯ และครอบครัวโดยให้สร้างบ้านหลังวัดน้อยทองอยู่ และสมภารแสงฯก็สนับสนุนดนตรีไทยของครูช้อยมาโดยตลอด ต่อมาเจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) ได้ขอตัวมาเป็นนักดนตรีในวงปี่พาทย์ของท่าน ท่านเข้ารับราชการ เมื่อ พ.ศ. 2422 ในรัชสมัยพระบาทสมเด็จพระจุลจอมเกล้าเจ้าอยู่หัว ได้รับพระราชทานบรรดาศักดิ์เป็น “ขุนเสนาะดุริยางค์” ในวันที่ 10 ตุลาคม พ.ศ. 2446 ตำแหน่งเจ้ากรมพิณพาทย์มหาดเล็ก ถือศักดินา ๘๐๐โปรดให้เลื่อนเป็น “หลวงเสนาะดุริยางค์” ถือศักดินา ๘๐๐ เมื่อวันที่ 18 มกราคม พ.ศ. 2452 ในตำแหน่งเดิม และได้กราบถวายบังคมลาอุปสมบทเมื่อวันที่ 1 สิงหาคม 2457 จนถึงสมัยพระบาทสมเด็จพระมงกุฎเกล้าเจ้าอยู่หัว โปรดให้เลื่อนเป็น “พระเสนาะดุริยางค์” รับราชการในกรมมหรสพหลวง และได้รับพระราชทาน เหรียญดุษฎีมาลา เข็มศิลปวิทยา ด้วยความซื่อสัตย์ และมีความจงรักภักดีเมื่อวันที่ 18 มีนาคม พ.ศ. 2450 และท่านได้รับพระราชทานบรรดาศักดิ์เป็น “พระยาเสนาะดุริยางค์” ในปี พ.ศ. 2468

ในรัชกาลพระบาทสมเด็จพระมงกุฎเกล้าเจ้าอยู่หัว ท่านได้รับมอบหมายให้ควบคุมวงพิณพาทย์ของเจ้าพระยาธรรมาธิกรณาธิบดี (ม.ร.ว.ปุ้ม มาลากุล) เสนาบดีกระทรวงวัง วงพิณพาทย์วงนี้ นับได้ว่าเป็นการรวบรวมผู้มีฝีมือ ซึ่งต่อมาได้เป็นครูผู้ใหญ่ เป็นที่รู้จักนับถือโดยทั่วไป เช่น ครูเทียบ คงลายทอง ครูพริ้ง ดนตรีรส ครูสอน วงฆ้อง ครูมิ ทรัพย์เย็น ครูแสวง โสภา ครูผิว ใบไม้ ครูทรัพย์ นุตสถิตย์ ครูอรุณ กอนกุล ครูเชื้อ นักร้อง และครูทองสุข คำศิริ

## ด้านครอบครัว

ท่านสมรสกับคุณหญิง เรือน เสนาะดุริยางค์ ซึ่งมาจากตระกูล"มอญบางไส้ไก่"  มีบุตร-ธิดา 4 คน คือ;

* คุณเลียบ บุณยรัตพันธุ์   
* คุณเลื่อน ผลาสินธุ์ 
* คุณเชื้อ สุนทรวาทิน
* คุณ เจริญใจ สุนทรวาทิน ศิลปินแห่งชาติ

และมีบุตร-ธิดา กับภรรยาท่านก่อนอีก 2 คน คือ

* คุณช้า สุนทรวาทิน
* คุณเชื่อง สุนทรวาทิน
 
พระยาเสนาะดุริยางค์ ถึงแก่อนิจกรรมในวันที่ 31 มกราคม  พ.ศ. 2492

## ยศ
* – หุ้มแพร
* 13 มีนาคม 2458 – จ่า

## ในวัฒนธรรมร่วมสมัย
พระยาเสนาะดุริยางค์ (แช่ม สุนทรวาทิน) ได้รับการดัดแปลงเป็นตัวละครนามว่า ขุนอิน ได้แก่

* ณรงค์ฤทธิ์ โตสง่า จากภาพยนตร์เรื่อง โหมโรง (2547)
* ทวีศักดิ์ อัครวงษ์ จากละครเรื่อง โหมโรง (2555), ละครเวทีเรื่อง โหมโรง เดอะมิวสิคัล (2558), (2561), (2568)

## เครื่องราชอิสริยาภรณ์
* 
* 

## อ้างอิง

* พระยาเสนาะดุริยางค์จากเว็บดนตรีไทย.คอม 

เสนาะดุริยางค์ (แช่ม สุนทรวาทิน)
ส
คาตากานะ

**คาตากานะ** () เป็นตัวอักษรสำหรับแทนเสียงในภาษาญี่ปุ่นประเภทหนึ่ง และสามารถนำไปเขียนแทนเสียงภาษาต่างประเทศได้เช่นกัน คาตากานะได้รับการนำไปเขียนภาษาไอนุซึ่งเป็นภาษาของชนกลุ่มน้อยอยู่ทางภาคเหนือของเกาะฮกไกโด

## การใช้
คาตากานะมีสัญลักษณ์ 48 ตัว ในยุคแรกรู้จักในนาม การเขียนของผู้ชาย คาตากานะใช้กับคำยืมที่ไม่ได้มาจากภาษาจีนเป็นส่วนใหญ่ รวมทั้งการเลียนเสียง ชื่อจากภาษาอื่น การเขียนโทรเลข และการเน้นคำ (แบบเดียวกับการใช้อักษรตัวใหญ่ในภาษาอังกฤษ) ก่อนหน้านั้นคำยืมทั้งหมดเขียนด้วยคันจิ ใช้ในหลายกรณี ได้แก่
* ใช้เขียนคำที่ยืมมาจากภาษาต่างประเทศ ชื่อชาวต่างประเทศ และชื่อสถานที่ในต่างประเทศซึ่งเป็นวิสามานยนาม เช่น ホテル (โฮเตรุ หรือ Hotel (โรงแรม))
* ใช้เขียนคำซึ่งเลียนเสียงในธรรมชาติ เช่น ワン ワン (วังวัง เสียงเห่าของสุนัข)
* ใช้เขียนชื่อญี่ปุ่น (和名) ของสัตว์และแร่ธาตุ เช่น カルシウム (คารูชิอุมุ หรือ แคลเซียม)
* ใช้ในเอกสารใช้ยุคก่อนสงครามโลกครั้งที่สอง (ใช้ร่วมกับตัวอักษรคันจิ)
* ใช้ในโทรเลข และระบบคอมพิวเตอร์ในช่วงก่อนเดือนสิงหาคม พ.ศ. 2531 ซึ่งยังไม่มีการใช้ระบบตัวอักษรหลายไบต์ (เช่น ยูนิโคด)

## ที่มา
thumb|left|ที่มาของคาตากานะจากอักษรจีน
ตัวอักษรคาตากานะนั้นสร้างขึ้นในยุคเฮอัง (平安時代) โดยนำมาจากส่วนหนึ่งของตัวคันจิพัฒนามาจาก
อักษรจีนที่ใช้โดยพระภิกษุเพื่อแสดงการออกเสียงอักษรจีนที่ถูกต้องเมื่อประมาณ พ.ศ. 1400 ในช่วงแรกมีสัญลักษณ์หลายตัวที่แสดงเสียงเดียวกัน แต่เมื่อเวลาผ่านไป อักษรถูกปรับปรุงให้ดีขึ้น ราว พ.ศ. 1900 มีสัญลักษณ์ 1 ตัว ต่อ 1 พยางค์เท่านั้น คำว่า คาตากานะ หมายถึงอักษรพยางค์ที่เป็นส่วน (ของคันจิ)

## ตารางคาตากานะ

: 1 ยุคเมจิตอนต้นมีการเสนอให้ใช้คาตากานะ 20px 20px 20px แต่การเสนอก็ตกไป 

## ยูนิโคด

## อ้างอิง
เค-วัน

**เค-วัน** () คือ กีฬาต่อสู้ที่นำศิลปะการต่อสู้แขนงต่าง ๆ มาสู้กัน เช่น มวยไทย คาราเต้ คิกบ็อกซิ่ง กังฟู เทควันโด มวยสากล และอื่น ๆ โดยใช้กติกาเดียวกันคือ ห้ามศอกและโน้มคอตีเข่า

กีฬานี้เริ่มในปี พ.ศ. 2537 โดยอาจารย์คาซูโยชิ อิชิอิ (Kazuyoshi Ishii) เจ้าสำนักเซโดไคคังคาราเต้ ในประเทศญี่ปุ่น มีการแพร่ภาพทางโทรทัศน์ครั้งแรกในปี พ.ศ. 2539 โดยฟูจิทีวี

## ปัญหาทางการเงิน
เริ่มต้นใน พ.ศ. 2553 มีหลายประเด็นเกี่ยวกับปัญหาทางการเงินของเค-วัน รวมถึงเอฟอีจี ซึ่งเป็นบริษัทแม่ของรายการดังกล่าว ไซมอน รัตซ์ ซึ่งเป็นเจ้าของรายการคิกบ็อกซิ่งอิสโชว์ไทม์ชาวดัตช์ ได้อ้างในเดือนมกราคม พ.ศ. 2554 ว่านักสู้บางรายของอิสโชว์ไทม์ไม่ได้รับเงินจากทางเค-วัน

ในช่วงต้น พ.ศ. 2554 ทางบริษัทได้ประกาศทางสาธารณะว่าพวกเขากำลังเผชิญกับปัญหาทางการเงิน และจะหยุดดำเนินการในบางเดือนเพื่อปรับโครงสร้างขององค์กร นี่จึงได้รับการสันนิษฐานว่าอาจเกิดปัญหาทางการเงินที่รุนแรง ดังนั้น จึงมีความเป็นไปได้ว่าทางเอฟอีจีสามารถที่จะสูญเสียกรรมสิทธิ์ในการเป็นเจ้าของรายการเค-วัน

## อ้างอิง

## แหล่งข้อมูลอื่น
* K-1 Official Website 
* K-1FANS


หมวดหมู่:ศิลปะการต่อสู้ของญี่ปุ่น
อ่างทอง (แก้ความกำกวม)

**อ่างทอง** อาจหมายถึง:

* จังหวัดอ่างทอง
* อำเภอเมืองอ่างทอง
* เทศบาลเมืองอ่างทอง
* อุทยานแห่งชาติหมู่เกาะอ่างทอง
* น้ำตกอ่างทอง (อ.สิเกา จังหวัดตรัง)
* ตำบลอ่างทอง:
** ตำบลอ่างทอง (อ.ศรีนครินทร์, จังหวัดพัทลุง)
** ตำบลอ่างทอง (อ.เชียงคำ, จังหวัดพะเยา)
** ตำบลอ่างทอง (อ.บรรพตพิสัย, จังหวัดนครสวรรค์)
** ตำบลอ่างทอง (อ.เมืองกำแพงเพชร, จังหวัดกำแพงเพชร)
** ตำบลอ่างทอง (อ.เมืองราชบุรี, จังหวัดราชบุรี)
** ตำบลอ่างทอง (อ.ทับสะแก, จังหวัดประจวบคีรีขันธ์)
** ตำบลอ่างทอง (อ.เกาะสมุย, จังหวัดสุราษฎร์ธานี)
หน่วยมวลอะตอม

**หน่วยมวลอะตอม** () หรือ ดัลตัน (dalton **Da**) เป็นหน่วยที่ใช้ในการวัดมวลของอะตอม และ โมเลกุล โดยคำจำกัดความแล้วกำหนดให้เท่า 1 หน่วยมวลอะตอม เท่ากับ 1/12 ของมวลของ อะตอม 1 อะตอมของคาร์บอน-12

: 1 u = 1/NA กรัม = 1/ (1000 NA) กิโลกรัม &nbsp;&nbsp; (โดยที่ NA คือ เลขอาโวกาโดร (Avogadro's number)
: 1 u ≈ 1.66053886 x 10-24 g

สัญลักษณ์ของหน่วยนี้คือ **amu** ย่อมาจาก **atomic mass unit ** ยังมีใช้ในงานตีพิมพ์เก่า ๆ โดยทั่วไปหน่วยมวลอะตอมนี้จะเขียนโดยไม่มีหน่วยกำกับ ในบทความวิชาการทาง biochemistry และ molecular biology นั้นจะใช้หน่วย ดัลตัน ย่อ "Da" เนื่องจากโปรตีน นั้นเป็นโมเลกุลขนาดใหญ่ โดยทั่วไปจึงมีการใช้หน่วย กิโลดัลตัน หรือ "kDa" เท่ากับ 1000 ดัลตัน

## ประวัติ
นักเคมีชื่อ จอห์น ดัลตัน (John Dalton) เป็นบุคคลแรกที่นำเสนอการใช้หน่วยสัมพัทธ์ โดยเปรียบเทียบกับ 1 อะตอมของ H ต่อมาฟรานซิส แอสตัน (Francis Aston) ผู้คิดค้นเครื่อง mass spectrometer ได้เปลี่ยนมาใช้ 1/16 ของมวลของอะตอมของ ออกซิเจน-16

ในช่วงก่อนปี ค.ศ. 1961 นั้น 1 หน่วยมวลอะตอมในทางฟิสิกส์นั้นจะใช้หมายถึง 1/16 ของมวลอะตอมของ ออกซิเจน-16 1 อะตอม ในขณะที่ 1 หน่วยมวลอะตอมในทางเคมีนั้นจะหมายถึง 1/16 ของค่าเฉลี่ยมวลของอะตอมออกซิเจน (คิดเฉลี่ยจากปริมาณของทุก ไอโซโทป ในธรรมชาติ) ซึ่งค่าทั่งสองดังกล่าวข้างต้นจะมีค่าต่ำกว่าค่า 1 หน่วยมวลอะตอมมาตรฐานในปัจจุบันเล็กน้อย ค่าในปัจจุบันนี้เป็นค่าที่ยอมรับเป็นค่ามาตรฐานโดย International Union of Pure and Applied Physics ในปี ค.ศ. 1960 และโดย the International Union of Pure and Applied Chemistry ในปี ค.ศ. 1961

หมวดหมู่:นิวเคลียร์เคมี
หมวดหมู่:ฟิสิกส์
อุทยานแห่งชาติดอยอินทนนท์

**อุทยานแห่งชาติดอยอินทนนท์** มีพื้นที่ครอบคลุมอยู่ในท้องที่อำเภอจอมทอง อำเภอแม่แจ่ม อำเภอแม่วาง และ อำเภอดอยหล่อ จังหวัดเชียงใหม่ มีเนื้อที่ประมาณ 482.4 ตารางกิโลเมตร หรือ 301,500 ไร่ ประกอบไปด้วยภูเขาสูงสลับซับซ้อน มีดอยอินทนนท์ซึ่งเป็นส่วนหนึ่งของทิวเขาอินทนนท์ (ทิวเขาถนนธงชัยตะวันออก) เป็นยอดเขาที่สูงที่สุดในประเทศไทย 

สภาพภูมิประเทศทั่วไปประกอบด้วยภูเขาสลับซับซ้อน มีดอยอินทนนท์เป็นยอดเขาที่สูงที่สุด สูงจากระดับน้ำทะเล 2,565 เมตร ยอดเขาที่มีระดับสูงรองลงมาคือ ดอยหัวมดหลวง สูงจากระดับน้ำทะเล 2,330 เมตร ป่าอินทนนท์นี้เป็นแหล่งกำเนิดของต้นน้ำแม่กลาง แม่ป่าก่อ แม่ปอน แม่หอย แม่ยะ แม่แจ่ม แม่ขาน และเป็นส่วนหนึ่งของต้นน้ำแม่ปิงที่ ให้พลังงานไฟฟ้าที่เขื่อนภูมิพล มีเอกลักษณ์ทางธรรมชาติที่สวยงาม เช่น น้ำตกต่าง ๆ โดยเฉพาะน้ำตกแม่ยะ ที่ได้ชื่อว่าสวยที่สุดของประเทศ

ดอยอินทนนท์ เดิมมีชื่อว่า "ดอยหลวงอ่างกา" ต่อมาได้ตั้งชื่อตามพระนามของพระเจ้าอินทวิชยนนท์ เจ้าผู้ครองนครเชียงใหม่ องค์ที่ 7

## ลักษณะภูมิอากาศ
มีลักษณะอากาศแบบอบอุ่นจนถึงหนาวจัด

## พันธุ์ไม้และสัตว์ป่า
ในอุทยานนั้นมีสภาพป่าเป็น ป่าดิบเขา ป่าสน ป่าเต็งรัง และป่าเบญจพรรณ มีพันธุ์ไม้ที่สำคัญ ได้แก่ ไม้สัก ตะเคียน สนเขา เต็ง เหียง มะเกลือ ไม้แดง ประดู่ รกฟ้า มะค่า ไม้เก็ดแดง ไม้จำปีป่า ตะแบก ฯลฯ นอกจากนี้ยังมีดอกไม้ป่าให้พบเห็นอีกด้วย เช่น ฟ้ามุ่ย ช้างแดง รองเท้านารี และกุหลาบป่า สำหรับมอส ข้าวตอกฤๅษี ออสมันด้า มีอยู่ทั่วไปในระดับสูง

แต่สัตว์ป่าในเขตอุทยานนั้นมีจำนวนน้อย เนื่องด้วยถูกชาวเขา ล่าไปเป็นอาหาร ปัจจุบันสัตว์ที่หลงเหลือก็มี เลียงผา กวางผา กวาง เสือ หมูป่า หมี ชะนี กระต่ายป่า และ ไก่ป่า

ปลาค้างคาวดอยอินทนนท์ เป็นปลาน้ำจืดขนาดเล็กในอันดับปลาหนังชนิดหนึ่ง ในวงศ์ปลาแค้ ที่พบได้เพียงแห่งเดียวเท่านั้นในโลก ที่ลำธารน้ำไหลแรงบนทิวเขาอินทนนท์ และอุทยานแห่งชาติดอยอินทนนท์ ที่ระดับความสูงจากระดับน้ำทะเลประมาณ 1,200 เมตร ปัจจุบันมีสถานะใกล้สูญพันธุ์แล้ว

## รูปภาพ

ไฟล์:Place PPBankhunklang.jpg|โรงไฟฟ้าพลังงานน้ำตกบ้านขุนกลาง ตามแนวพระราชดำริ โครงการหลวงดอยอินทนนท์ อำเภอจอมทอง จังหวัดเชียงใหม่
ไฟล์:Place WFVajiradhara.jpg|น้ำตกวชิรธาร อำเภอจอมทอง จังหวัดเชียงใหม่
ไฟล์:Waterfallss.jpg|น้ำตกอีกแห่งหนึ่งในอุทยาน อำเภอจอมทอง จังหวัดเชียงใหม่
ไฟล์:Stupa of Inthawichayanon (I).jpg|กู่พระเจ้าอินทวิชยานนท์ บริเวณจุดสูงสุดของยอดดอยอินทนนท์ อำเภอจอมทอง จังหวัดเชียงใหม่
ไฟล์:Place MostHighestofThailand.jpg|สูงสุดแดนสยาม ยอดดอยอินทนนท์ อำเภอจอมทอง จังหวัดเชียงใหม่
ไฟล์:InthanonChedi1.jpg|พระมหาธาตุเจดีย์ธาตุนภเมทนีดลและพระมหาธาตุเจดีย์นภพลภูมิสิริบนยอดดอยอินทนนท์ อำเภอจอมทอง จังหวัดเชียงใหม่
ไฟล์:Solo tree.jpg|อุทยานแห่งชาติดอยอินทนนท์ อำเภอจอมทอง จังหวัดเชียงใหม่
ไฟล์:Intanon 03.jpg|อุทยานแห่งชาติดอยอินทนนท์ อำเภอจอมทอง จังหวัดเชียงใหม่
ไฟล์:Mae Ya Waterfall 01.jpg|น้ำตกแม่ยะ อำเภอจอมทอง จังหวัดเชียงใหม่
ไฟล์:Siritarn Waterfall.jpg|น้ำตกสิริธาร อำเภอจอมทอง จังหวัดเชียงใหม่


## พระบรมราชานุสาวรีย์

**พระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร** เป็นพระบรมราชานุสาวรีย์ที่เป็นหัวใจ จุดหลักสำคัญ และศูนย์กลางของอุทยานแห่งชาติดอยอินทนนท์

## อ้างอิง

## แหล่งข้อมูลอื่น
* อุทยานแห่งชาติดอยอินทนนท์  กรมอุทยานแห่งชาติ สัตว์ป่า และพันธุ์พืช

ด
ดอยอินทนนท์
หมวดหมู่:อำเภอจอมทอง
หมวดหมู่:อำเภอแม่แจ่ม
หมวดหมู่:อำเภอแม่วาง
หมวดหมู่:อำเภอดอยหล่อ

หมวดหมู่:สถานที่ที่ตั้งชื่อตามพระนามของเจ้านายฝ่ายเหนือ
ภาษาศาสตร์จิตวิทยา

**ภาษาศาสตร์จิตวิทยา** ( หรือ ) เป็นสาขาวิชาที่รวมวิธีทางจิตวิทยาและทางภาษาศาสตร์เข้าด้วยกัน เพื่อใช้ในการศึกษาเกี่ยวกับการแสดงออกของภาษาทางด้านจิตวิทยา ความเคยชินทางภาษา วิธีการใช้ภาษาในทางด้านจิตวิทยาและการติดต่อสื่อสารกัน

หมวดหมู่:จิตวิทยา
โอเพนด็อกคิวเมนต์

**โอเพนด็อกคิวเมนต์** () หรือ **โอดีเอฟ** ( *รูปแบบเอกสารเปิดสำหรับโปรแกรมสำนักงาน*) เป็นชื่อของรูปแบบแฟ้มสำหรับจัดเก็บเอกสารสำนักงานอิเล็กทรอนิกส์ อย่าง ตารางคำนวณ, แผนภูมิ, เอกสารนำเสนอ ฐานข้อมูล และเอกสารข้อความ (เช่น บันทึกข้อความ รายงาน จดหมาย)

มาตรฐานนี้ถูกพัฒนาโดยคณะกรรมการเทคนิคของสมาคม Organization for the Advancement of Structured Information Standards (OASIS - เป็นหน่วยงานมาตรฐานกลางที่ไม่หวังผลกำไร มีหน้าที่ในการออกมาตรฐานสำหรับธุรกิจอิเล็กทรอนิกส์)
โดยออกแบบอยู่บนพื้นฐานของรูปแบบ XML ที่เดิมทีออกแบบและสร้างใช้จริงโดยชุดโปรแกรมสำนักงานโอเพ่นออฟฟิศดอทอ็อก (OpenOffice.org) OpenDocument นอกจากจะเป็นเป็นมาตรฐาน OASIS แล้ว ยังเป็นมาตรฐานนานาชาติ ISO และ IEC อีกด้วย (**ISO/IEC 26300:2006**) มาตรฐานโอเพนด็อกคิวเมนต์ตรงกับคำจำกัดความพื้นฐานของมาตรฐานเปิด ซึ่งหมายความว่าข้อกำหนดดังกล่าวนั้นเปิดให้ดูได้โดยอิสระและไม่มีค่าใช้จ่าย รวมถึงสามารถนำไปสร้างผลิตภัณฑ์ได้โดยอิสระและไม่มีค่าใช้จ่ายเช่นกัน

## รูปแบบ

นามสกุลของไฟล์ที่พบบ่อยสุด สำหรับเอกสารโอเพนด็อกคิวเมนต์ ได้แก่
* `.odt` สำหรับเอกสารข้อความ (ประมวลผลคำ)
* `.ods` สำหรับตารางคำนวณ
* `.odp` สำหรับการนำเสนอ
* `.odg` สำหรับรูปกราฟิก
* `.odf` สำหรับสูตรและสมการคณิตศาสตร์

แฟ้มโอเพนด็อกคิวเมนต์แบบพื้นฐานประกอบด้วยเอกสาร XML หนึ่งฉบับที่ใช้ `<office:document>` เป็น root element
แฟ้มโอเพนด็อกคิวเมนต์ยังสามารถจะจัดเก็บในรูปแบบ ZIP ซึ่งสามารถรวมรวมแฟ้มและไดเรกทอรีต่าง ๆ รวมถึงแฟ้มที่มีเนื้อหาแบบไบนารีด้วย เข้ามาเก็บไว้ในแฟ้มเดียว และบีบอัดเพื่อให้ได้ขนาดแฟ้มที่เล็กลง
รูปแบบโอเพนด็อกคิวเมนต์ได้ประโยชน์จากการแยกหน้าที่รับผิดชอบ โดยแยก เนื้อหา รูปแบบหน้าตา เมทาเดตา และค่าปรับแต่งโปรแกรม ออกจากกันเป็นแฟ้ม XML สี่แฟ้ม

มีการจัดทำตัวอย่างเอกสารในรูปแบบ OpenDocument ให้ทดสอบ ชุดทดสอบนี้ทั้งหมดให้ใช้ได้ภายใต้สัญญาอนุญาต Creative Commons Attribution 2.5

## สถานะและการยอมรับ
สถานะของมาตรฐานตอนนี้ โอเพนด็อกคิวเมนต์ได้รับการรับรองว่าเป็นมาตรฐาน OASIS และ ISO/IEC อย่างเป็นทางการแล้ว

คณะกรรมการของสหภาพยุโรป ได้แนะนำให้รูปแบบเอกสารของ OpenOffice.org (ซึ่งตอนนี้หมายถึงโอเพนด็อกคิวเมนต์) เป็นมาตรฐานในการแลกเปลี่ยนข้อมูลเอกสาร

## โปรแกรมที่สนับสนุน
* โอเพ่นออฟฟิศดอทอ็อก 2.0 ขึ้นไป (ปัจจุบันเป็นรุ่น 3.1)
* NEO Office
* KOffice 1.4 ขึ้นไป
* IBM Workplace
* Abiword
* Softmaker Textmaker 2005
* Microsoft Office 2007 Service Pack 2 ขึ้นไป
* WordPad (Windows 7 Edition)

## อ้างอิง

## ดูเพิ่ม
* โอโอเอกซ์เอ็มแอล รูปแบบไฟล์ที่มีจุดประสงค์คล้ายคลึงกัน จากไมโครซอฟท์

## แหล่งข้อมูลอื่น
* OpenDocument  เผยแพร่และสนับสนุนการใช้มาตรฐานโอเพนด็อกคิวเมนต์
* OpenDocument Fellowship กลุ่มอาสาสมัครผู้สนับสนุนโอเพนด็อกคิวเมนต์
* OpenDocument Format Alliance  พันธมิตรเพื่อให้ความรู้แก่ผู้วางนโยบาย ผู้ดูแลระบบไอที และสาธารณะ เกี่ยวกับประโยชน์และโอกาสจากโอเพนด็อกคิวเมนต์
* OpenDocument XML  ชุมชนและแหล่งทรัพยากรอย่างเป็นทางการสำหรับแลกเปลี่ยนเรื่องมาตรฐานโอเพนด็อกคิวเมนต์
* OASIS Open Document Format for Office Applications (OpenDocument) Technical Committee
* Tim Bray of Sun on Open Office XML ISO Certification
* The Future Is Open: What OpenDocument Is And Why You Should Care ~ by Daniel Carrera


หมวดหมู่:รูปแบบโอเพน
หมวดหมู่:ภาษามาร์กอัป
หมวดหมู่:มาตรฐานที่พัฒนาจากเอกซ์เอ็มแอล
หมวดหมู่:รูปแบบไฟล์คอมพิวเตอร์
หมวดหมู่:มาตรฐานไอเอสโอ
หมวดหมู่:มาตรฐานไออีซี
พ.ศ. 2339

**พุทธศักราช 2339** ตรงกับปีคริสต์ศักราช 1796 เป็นปีอธิกสุรทินที่วันแรกเป็นวันศุกร์ ตามปฏิทินเกรกอเรียน

## ผู้นำ
* **พระมหากษัตริย์:** พระบาทสมเด็จพระพุทธยอดฟ้าจุฬาโลกมหาราช (พ.ศ. 2325 -พ.ศ. 2352)
****[[กรมพระราชวังบวรสถานมงคล]]:** สมเด็จพระบวรราชเจ้ามหาสุรสิงหนาท
*****เจ้าประเทศราช:**
****เจ้าผู้ครองนครเชียงใหม่: พระเจ้ากาวิละ
****เจ้าผู้ครองนครลำปาง: พระเจ้าดวงทิพย์
****เจ้าผู้ครองนครน่าน: เจ้าฟ้าหลวงอัตถวรปัญโญ
* **[[รายชื่อประธานาธิบดีสหรัฐ|ประธานาธิบดีสหรัฐฯ]]:** จอร์จ วอชิงตัน (30 เมษายน พ.ศ. 2332 - 4 มีนาคม พ.ศ. 2340)
* **[[รายพระนามพระมหากษัตริย์สหราชอาณาจักร|พระมหากษัตริย์สหราชอาณาจักร]]:** สมเด็จพระเจ้าจอร์จที่ 3 แห่งสหราชอาณาจักร (บริเตนใหญ่ 25 ตุลาคม พ.ศ. 2303 - 31 ธันวาคม พ.ศ. 2343, สหราชอาณาจักร 1 มกราคม พ.ศ. 2344 - 29 มกราคม พ.ศ. 2363)
* **[[รายพระนามพระมหากษัตริย์และจักรพรรดิฝรั่งเศส|จักรพรรดิฝรั่งเศส]]:** ดู การปฏิวัติฝรั่งเศส
* **[[รายพระนามพระมหากษัตริย์สเปน|พระมหากษัตริย์สเปน]]:** พระเจ้าการ์โลสที่ 4 แห่งสเปน (14 ธันวาคม พ.ศ. 2331 - 19 มีนาคม พ.ศ. 2351)

## เหตุการณ์
* 1 กุมภาพันธ์: แคนาดาบนย้ายเมืองหลวงจากนูวัก (ปัจจุบันคือไนแอกะราออนเดอะเลค) ไปยังเมืองยอร์ค (ปัจจุบันคือโทรอนโต) เพื่อลดความเสี่ยงจากการโจมตีของสหรัฐอเมริกา
* 14 พฤษภาคม: เอ็ดเวิร์ด เจนเนอร์ เริ่มทดลองใช้ฝีดาษวัวเป็นวัคซีนป้องกันโรคไข้ทรพิษ
* 15 พฤษภาคม: กองทัพนโปเลียนเข้ายึดเมืองมิลาน
* 1 มิถุนายน: เทนเนสซีเป็นรัฐที่ 16 ของสหรัฐอเมริกา

## วันถึงแก่กรรม

* สมเด็จพระเจ้าอุทุมพร พระมหากษัตริย์รัชกาลที่ 32 แห่งกรุงศรีอยุธยา (พระราชสมภพ พ.ศ. 2265)

### เหตุการณ์ที่กำลังดำเนินอยู่
* การปฏิวัติฝรั่งเศส - พ.ศ. 2332-2342 (ค.ศ. 1789-1799)

หมวดหมู่:พ.ศ. 2339
ตัวเลขมายา

thumb|200px|left|ระบบเลขมายา
**ตัวเลขมายา** ในอารยธรรมมายาก่อนยุคการค้นพบของโคลัมบัส ใช้ระบบเลขฐานยี่สิบ ระบบเลขมายานี้ใช้สัญลักษณ์สามแบบ คือ ศูนย์ (สัญลักษณ์รูปร่างเปลือกหอย) , หนึ่ง (จุด) และห้า (เส้นขีดยาว)

สำหรับตัวอย่าง ตัวเลข 19 จะเขียนจุดสี่จุดเป็นแนวนอนอยู่เหนือเส้นขีดยาวสามเส้นซ้อนทับกัน (รูปซ้าย เลข 19)

หมวดหมู่:ระบบเลข
สครีมแทร็คเกอร์

**ScreamTracker (สครีมแทร็คเกอร์)** คือเครื่องเรียงลำดับเสียงอเนกประสงค์แบบดิจิทัลซึ่งถูกผลิตขึ้นโดยคณะฟิวเจอร์ ครูว์ของประเทศฟินแลนด์, ซึ่งเชี่ยวชาญการทำตัวอย่างโปรแกรมในพีซี มันถูกสร้างโดยรหัสภาษา Assembly โดยในเวอร์ชัน 3.0 ของโปรแกรมถูกสร้างให้เป็นไฟล์แบบ STM, และเวอร์ชันล่าสุดใช้ไฟล์แบบ D3M

เวอร์ชันล่าสุดของ **ScreamTracker** คือเวอร์ชัน **3.21** สร้างเสร็จและปล่อยให้ดาวน์โหลดในปี พ.ศ. 2537 (ค.ศ. 1994)

มันเป็นคือโปรแกรมรุ่นแรกๆ ในบรรดาโปรแกรมเรียงลำดับเสียงทั้งหลายที่ถูกใช้ในพีซี และเป็นต้นแบบหน้าต่างการใช้ของโปรแกรมรุ่นใหม่อย่างเช่น Impulse Tracker
**Scream Tracker** สามารถรองรับการใช้งานของตัวอย่างเสียงแบบ 8-บิต ได้ 100 ตัวอย่าง, 32 ช่องเสียง, 100 ลักษณะ และ คำสั่งลำดับเสียงได้ 256 คำสั่ง

## หัวข้อเพิ่มเติม

- Impulse Tracker

- ไฟล์ต้นแบบ

หมวดหมู่: เครื่องเรียงลำดับเสียง
หมวดหมู่:ซอฟต์แวร์บนดอส
ยุทธการที่โอลด์เชิร์ช

**ยุทธการโอลด์เชิร์ช ** () หรือ**ยุทธการมาตาเดควินครีก** (Battle of Matadequin Creek) คือการรบในยุทธนาการโอเวอร์แลนด์ของนายพลฝ่ายสหรัฐพลเอกยูลิซิส แกรนท์ ที่รบกับกองทัพแห่งเวอร์จิเนียตอนเหนือของนายพลฝ่ายสหพันธ์ พลเอกโรเบิร์ต ลี

ในขณะนั้นกองทัพฝ่ายสหรัฐกำลังรุกคืบเข้าไปในแนวรบโตโตโปโตมอยครีก, ในขณะเดียวกันกองทหารม้าของนายพลฝ่ายสหรัฐ พลตรีฟิลลิป เชอริแดนเริ่มที่จะสำรวจไปทางทิศตะวันออกและทิศใต้ ต่อมากองพันทหารม้าเพนซิลวาเนียหน่วยที่ 17, ภายใต้การควบคุมของนายพลฝ่ายสหพันธรัฐ พันเอกโทมัส ซี. เดวิน เคลื่อนกำลังจากตัวเมืองโอลด์ เชิร์ชเพื่อสำรวจตำแหน่งทางยุทธศาสตร์ตามแนวรบบึงมาตาเดควิน ซึ่งให้ความสามารถในการป้องกันการโจมตีได้ดีกว่า เนื่องจากเขาเห็นความสำคัญทางยุทธศาสตร์ของถนนที่ตัดผ่านเมืองโอลด์ โคลด์ ฮาร์เบอร์ ซึ่งอยู่ห่างจากเมืองริชมอนด์เพียงหกไมล์ (9.6 กิโลเมตร) , ในขณะเดียวกัน นายพลฝ่ายสหพันธ์ พลเอกลีส่งสาส์นไปยังกองพลน้อยซึ่งประกอบไปด้วยทหารจำนวน 2,000 นายของพลจัตวาแมทธิว ซี. บัทเลอร์ที่อยู่ทางเหนือของเมืองโคลด์ ฮาร์เบอร์โดยในสาส์นได้แจ้งกำหนดการโจมตีถนนตัดตัวเมือง

และในวันที่ 30 พฤษภาคม, กองพลน้อยของบัทเลอร์ก็เคลื่อนทัพมาจนถึงถนนตัดผ่านเมือง และทำการดันกองพันทหารม้าเพนซิลวาเนียให้ถอยหนี แม้ว่าจะมีกองพันทหารม้าฝ่ายสหรัฐอีกสองกองพันถูกส่งเข้ามาเพื่อยึดจุดถนนตัดผ่านเมืองคืน, จนกระทั่งกองพลน้อยขนาดใหญ่ของฝ่ายสหพันธ์มาถึงตำแหน่งการรบ, ฝ่ายสหพันธ์จึงสามารถตีทหารฝ่ายสหรัฐให้ถอยทัพได้ ซึ่งหลังจากนั้นนายพลเดวินของฝ่ายสหพันธ์จึงสั่งให้กองพลน้อยของเขาทั้งหมด รวมทั้งกองพลสำรองที่อยู่ภายใต้การบังคับบัญชาของพลจัตวาเวสลีย์ เมอร์ริตต์และอีกสองกองพลเพิ่มเติมที่อยู่ภายใต้การบังคับบัญชาของพลจัตวาจอร์จ อาร์มสตรอง คัสเตอร์ด้วย ซึ่งทำให้ผู้บังคับบัญชากองพลใหญ่ พลจัตวาอัลเฟร็ด ทอร์เบิร์ต ของฝ่ายสหรัฐสั่งให้ทั้งกองพลของเขาทำเช่นเดียวกันกับฝ่ายตรงข้าม ทำให้การรบครั้งนี้ปราศจากกลยุทธ์ใดๆ นอกจากการประจัญหน้าเข้าหากัน, แต่ฝ่ายสหรัฐมีความได้เปรียบจากการที่มีปืนยาวแบบบรรจุได้หลายนัดอยู่ ในขณะที่ฝ่ายสหพันธ์ไม่มี อีกทั้งยังมีจำนวนมากกว่า จึงทำให้กองพันทหารม้าของฝ่ายสหพันธ์แตกพ่ายและถอยทัพไปยังเมืองโคลด์ ฮาร์เบอร์ โดยที่ยังมีทหารฝ่ายสหรัฐไล่ตามมาถึงเมือง โดยค้างแรมอยู่ห่างจากเมืองอยู่ 1.5 ไมล์ (2.4 กิโลเมตร)

การรบครั้งนี้ทำให้นายพลเชอริแดนสามารถยึดถนนสายสำคัญได้ในวันถัดมา, และทำให้เกิดการรบนองเลือดขึ้น ซึ่งก็คือยุทธการโคลด์ฮาร์เบอร์ 
  
## แหล่งข้อมูลอื่น
*  cr.nps.gov: Battle of Old Church 

หมวดหมู่:ประวัติศาสตร์สหรัฐ
หมวดหมู่:ยุทธการในสงครามกลางเมืองอเมริกัน
หมวดหมู่:สงครามกลางเมืองอเมริกา
จมูกอิเล็กทรอนิกส์

**จมูกอิเล็กทรอนิกส์** เป็นอุปกรณ์จำแนกกลิ่นเพื่อใช้ในการจำแนกพืชผลทางการเกษตร โดยจะใช้เซนเซอร์ที่ความต้านทานไฟฟ้าเปลี่ยนไปเมื่อดูดซับสารเคมีระเหยหรือชื่อภาษาอังกฤษว่า conductometric chemosensor และเซนเซอร์กลิ่นแต่ละตัวจะมีความไวต่อสารเคมีระเหยแต่ละชนิดไม่เท่ากัน และสัญญาณจากเซนเซอร์กลิ่นแต่ละตัวจะถูกประมวลผลด้วยซอฟต์แวร์เพื่อจำแนกกลิ่นออกมา

## อ้างอิง

* ผู้จัดการออนไลน์ 19 เมษายน 2548 

## แหล่งข้อมูลอื่น
* ศูนย์เทคโนโลยีโลหะและวัสดุแห่งชาติ

หมวดหมู่:เทคโนโลยี
หมวดหมู่:เครื่องมือวัด
พ.ศ. 2394

**พุทธศักราช 2394** (นับแบบใหม่) ตรงกับปีคริสต์ศักราช 1851 เป็นปีปกติสุรทินที่วันแรกเป็นวันพุธ ตามปฏิทินเกรกอเรียน และเป็น

* ปีกุน ตรีศก จุลศักราช 1213 (วันที่ 14 เมษายน เป็นวันเถลิงศก)

## ผู้นำ
*พระมหากษัตริย์ไทย(อาณาจักรรัตนโกสินทร์):พระบาทสมเด็จพระนั่งเกล้าเจ้าอยู่หัว(พ.ศ. 2367-พ.ศ. 2394)
*พระบาทสมเด็จพระจอมเกล้าเจ้าอยู่หัว(พ.ศ. 2394-พ.ศ. 2411)
*กรมพระราชวังบวรสถานมงคล:พระบาทสมเด็จพระปิ่นเกล้าเจ้าอยู่หัว 
*เจ้าประเทศราช:
*เจ้าผู้ครองนครเชียงใหม่: พระเจ้ามโหตรประเทศ 
*เจ้าผู้ครองนครลำพูน: เจ้าไชยลังกาพิศาลโสภาคย์คุณ 
*เจ้าผู้ครองนครแพร่: พระยาพิมพิสารราชา

## เหตุการณ์
### มกราคม - มีนาคม
* 11 มกราคม - Hong Xiuquan เริ่มต้นกบฏไท่ผิงอย่างเป็นทางการ

### เมษายน - มิถุนายน
* 2 เมษายน - พระบาทสมเด็จพระนั่งเกล้าเจ้าอยู่หัว เสด็จสวรรคต พระบรมวงศานุวงศ์ เสนาบดี และข้าราชการชั้นผู้ใหญ่ กราบบังคมทูลอัญเชิญพระภิกษุเจ้าฟ้ามงกุฎ ณ วัดบวรนิเวศราชวรวิหาร ให้ลาสิกขาบทเพื่อขึ้นเถลิงถวัลยราชสมบัติ
* 6 เมษายน - พระบาทสมเด็จพระจอมเกล้าเจ้าอยู่หัว ทรงลาผนวชเพื่อขึ้นครองราชสมบัติ
* 15 พฤษภาคม - พระบาทสมเด็จพระจอมเกล้าเจ้าอยู่หัว ทรงประกอบพระราชพิธีบรมราชาภิเษก วันนี้เป็นวันวิสาขบูชาด้วย
* 25 พฤษภาคม - พระบาทสมเด็จพระจอมเกล้าเจ้าอยู่หัว ทรงตั้งพระราชพิธีบวรราชาภิเษกแก่พระบาทสมเด็จพระปิ่นเกล้าเจ้าอยู่หัว

### กรกฎาคม - กันยายน
* 12 สิงหาคม - ไอแซก ซิงเกอร์ ได้รับการรับรองสิทธิบัตรจักรเย็บผ้า
* 22 กันยายน - พระบาทสมเด็จพระจอมเกล้าเจ้าอยู่หัว ทรงออกประกาศห้ามไม่ให้ผู้ชายบวชเณรหรือเถรระหว่างอายุ 24 – 70 ปี ให้บวชเป็นพระภิกษุเท่านั้น

### ตุลาคม - ธันวาคม
* 11 ตุลาคม - ร้อยเอกอิมเปย์ นายทหารนอกราชการของกองทัพบกอังกฤษจากอินเดียเข้ารับราชการเป็นครูฝึกทหารวังหลวง
* 25 ตุลาคม - เริ่มขุดคลองผดุงกรุงเกษม
* 10 ธันวาคม - จัดทัพไปรบเชียงตุง มีกรมวงษาธิราชสนิทเป็นแม่ทัพ เพื่อไปช่วยเมืองเชียงรุ่ง
* 24 ธันวาคม - เกิดเพลิงไหม้ในห้องสมุดรัฐสภาของสหรัฐอเมริกา

### ไม่ทราบวัน
* ก่อตั้งสำนักข่าวรอยเตอร์
* ก่อตั้งหนังสือพิมพ์นิวยอร์กไทม์ส
* วิลเลียม ลาสเซลล์ ค้นพบแอเรียล และ อัมเบรียล ดาวบริวารของดาวยูเรนัส

## วันเกิด
* 10 ธันวาคม - เมลวิล ดิวอี บรรณารักษ์ ผู้คิดค้นระบบจัดจำแนกหนังสือแบบทศนิยมดิวอี (เสียชีวิต พ.ศ. 2474)
* 19 ตุลาคม - สมเด็จพระจักรพรรดินีเมียงซองแห่งจักรวรรดิเกาหลี ประสูติที่เมืองคย็องกี อาณาจักรโชซ็อน มีพระนามแรกประสูติว่า **มินจาย็อง**

## วันถึงแก่กรรม  วันสวรรคต
* 9 มีนาคม - ฮานส์ คริสเตียน เออร์สเตด นักวิทยาศาสตร์ชาวดัตช์ (เกิด พ.ศ. 2320)
* 2 เมษายน - พระบาทสมเด็จพระนั่งเกล้าเจ้าอยู่หัว (พระราชสมภพ  31 มีนาคม พ.ศ. 2330)

หมวดหมู่:พ.ศ. 2394
การประชุมสหประชาชาติว่าด้วยการค้าและการพัฒนา

**การประชุมสหประชาชาติว่าด้วยการค้าและการพัฒนา** หรือ **อังค์ถัด** () เป็นองค์การระหว่างประเทศในสำนักเลขาธิการสหประชาชาติที่สนับสนุนความสนใจต่อประเทศที่กำลังพัฒนาในการค้าโลก องค์นี้ก่อตั้งขึ้นใน ค.ศ. 1964 โดยสมัชชาใหญ่แห่งสหประชาชาติในฐานะ **การประชุมสหประชาชาติว่าด้วยการค้าและการพัฒนา** แต่เปลี่ยนชื่อเป็นชื่อปัจจุบันเนื่องในโอกาสครบรอบ 60 ปีใน ค.ศ. 2024 โดยรายงานทั้งในสมัชชาใหญ่และคณะมนตรีเศรษฐกิจและสังคมแห่งสหประชาชาติ อังค์ถัดมีรัฐสมาชิก 195 ประเทศและทำงานร่วมกับองค์การนอกภาครัฐทั่วโลก สำนักงานใหญ่ที่เจนีวา ประเทศสวิตเซอร์แลนด์

เป้าหมายขององค์กรนี้คือ "การเพิ่มโอกาสทางการค้า การลงทุน และการพัฒนา และช่วยเหลือประเทศเหล่านั้นในการเข้าสู่ระบบเศรษฐกิจโลก ในพื้นฐานแห่งความเท่าเทียม" (จากเว็บไซต์อย่างเป็นทางการ)

การประชุมอังค์ถัดจัดขึ้นทุก ๆ 4 ปี โดยครั้งแรกจัดที่เจนีวาใน ค.ศ. 1964 หลังจากนั้นมาการจัดการประชุม 15 ครั้งทั่วโลก ครั้งล่าสุดจัดที่บริดจ์ทาวน์ ประเทศบาร์เบโดสในวันที่ 3–8 ตุลาคม ค.ศ. 2021 (แม้ว่าจะเป็นการประชุมแบบเสมือน เนื่องจากการระบาดทั่วของโควิด-19)

อังค์ถัดมีเจ้าหน้าที่ประจำ 400 คนและมีงบประมาณครั้งละ 2 ปี (2010–2011) ในรายจ่ายหลักที่ 138 ล้านดอลลาร์สหรัฐ และงบเพิ่มเติมช่วยเหลือด้านเทคนิคอีก 72 ล้านดอลลาร์สหรัฐ องค์นี้เป็นสมาชิกในกลุ่มพัฒนาแห่งสหประชาชาติที่เป็นกลุ่มองค์กรของสหประชาชาติที่ทำงานเพื่อส่งเสริมการพัฒนาเศรษฐกิจและสังคมที่ยั่งยืน

## สมาชิก

ณ เดือนพฤษภาคม ค.ศ. 2018 อังค์ถัดมีสมาชิก 195 ประเทศ ได้แก่รัฐสมาชิกสหประชาชาติทั้งหมดกับรัฐสังเกตการณ์ปาเลสไตน์กับสันตะสำนัก สมาชิกอังค์ถัดแบ่งออกเป็น 4 กลุ่มตามกลุ่มภูมิภาคแห่งสหประชาชาติ โดยมี 6 รัฐสมาชิกที่ยังไม่ได้จัดเรียง คือ คิริบาส นาอูรู ซูดานใต้ ทาจิกิสถาน ตูวาลู รายการ A ประกอบด้วยสมาชิกส่วนใหญ่ในกลุ่มแอฟริกาและกลุ่มเอเชีย-แปซิฟิก รายการ B ประกอบด้วยประเทศในกลุ่มยุโรปตะวันตกและอื่น ๆ รายการ C ประกอบด้วยประเทศในกลุ่มละตินอเมริกากับรัฐแคริบเบียน (GRULAC) รายการ D ประกอบด้วยประเทศในกลุ่มยุโรปตะวันออก

สมาชิกล่าสุดคือปาเลสไตน์

## อ้างอิง

## อ่านเพิ่ม
*  worked with UNCTAD and offers testimony from the inside.

## แหล่งข้อมูลอื่น

* United Nations Conference on Trade and Development
* UNCTAD member states
* Research Guide about UNCTAD (UN Library at Geneva) 
* International Trade Centre
* Global Policy Forum – UNCTAD

หมวดหมู่:กลุ่มพัฒนาแห่งสหประชาชาติ
หมวดหมู่:องค์กรย่อยสมัชชาใหญ่แห่งสหประชาชาติ
หมวดหมู่:การประชุมสหประชาชาติ
หมวดหมู่:การพัฒนา
หมวดหมู่:องค์การการค้าระหว่างประเทศ
หมวดหมู่:องค์การที่ก่อตั้งในปี พ.ศ. 2507
หมวดหมู่:เจนีวา
ขั้นตอนวิธีการประมาณ

**ขั้นตอนวิธีการประมาณ** ในศาสตร์ด้านวิทยาการคอมพิวเตอร์นั้น เป็นวิธีการหนึ่งที่ใช้สำหรับจัดการกับปัญหาการหาค่าเหมาะที่สุดประเภทเอ็นพี-ฮาร์ด เนื่องจากเป็นที่เชื่อกันว่าไม่มีขั้นตอนวิธีใดที่มีประสิทธิภาพ (ทำงานได้รวดเร็ว) ที่สามารถแก้ไขปัญหาเอ็นพี-ฮาร์ดได้คำตอบที่เที่ยงตรง จึงได้เกิดความพยายามที่จะหาคำตอบที่อาจจะไม่ถูกต้องที่สุด แต่สามารถหาได้ในเวลาโพลิโนเมียล ข้อแตกต่างของขั้นตอนวิธีประเภทนี้กับฮิวริสติก (ซึ่งมักเป็นการหาคำตอบที่ดีในระดับหนึ่งโดยใช้เวลาไม่มากนัก) ก็คือ ขั้นตอนวิธีประมาณต้องการคำตอบที่สามารถพิสูจน์ได้ว่าดีเพียงใด และพิสูจน์ได้ว่ามีขอบเขตการใช้เวลาไม่เกินเท่าใด ขั้นตอนวิธีในอุดมคติมักจะต้องผิดไปจากคำตอบจริงไม่เกินค่าคงที่ค่าหนึ่ง (เช่น คลาดเคลื่อนไม่เกิน 5%)

ปัญหาเอ็นพี-ฮาร์ดมีความหลากหลายอย่างมากในแง่ของการประมาณค่า บางปัญหาสามารถประมาณได้เป็นอัตราส่วนขนาดหนึ่ง (ขั้นตอนวิธีสำหรับประมาณปัญหาเหล่านี้มักเรียกกันว่า แบบแผนการประมาณในเวลาโพลิโนเมียล (polynomial time approximation scheme) หรือ *PTAS*) ส่วนบางปัญหานั้นก็ไม่สามารถที่จะประมาณได้เลย

ตัวอย่างของขั้นตอนวิธีประมาณที่มักกล่าวถึงกัน ได้แก่ ขั้นตอนวิธีสำหรับการคลุมจุดยอดในกราฟ โจทย์คือเลือกจุดยอดจำนวนน้อยที่สุด ให้ทุก&nbsp;ๆ ด้านมีปลายอย่างน้อยข้างหนึ่งถูกเลือก ขั้นตอนวิธีสำหรับประมาณปัญหานี้คือ หาด้านที่ยังไม่ถูกคลุม (ยังไม่มีปลายข้างใดถูกเลือก) มา แล้วเลือกปลาย*ทั้งคู่*ของด้านนี้ ขั้นตอนวิธีนี้ให้ผลลัพธ์ที่มีขนาดไม่เกินสองเท่าของคำตอบที่ดีที่สุด

วิธีหนึ่งที่ใช้ได้ผลบ่อยในการหาขั้นตอนวิธีประมาณคือ การพิจารณาการผ่อน (relax) กำหนดการเชิงเส้น

ใช่ว่าขั้นตอนวิธีประมาณทุกอันจะเหมาะสมกับงานในทางปฏิบัติ ตัวอย่างเช่น คนส่วนใหญ่คงไม่ค่อยประทับใจนัก กับขั้นตอนวิธีที่ช่วยให้พวกเขาจ่ายเงินไม่เกิน 20 เท่าของค่าใช้จ่ายที่ถูกที่สุด และเช่นกัน บางขั้นตอนวิธีอาจมีเวลาในการทำงานที่ไม่ค่อยดีนัก (ถึงแม้จะเป็นเวลาโพลิโนเมียลก็ตาม) เช่น O (n^{2000}) 

ข้อจำกัดอีกอย่างหนึ่งของวิธีการนี้ก็คือ มันใช้ได้กับปัญหาการหาค่าเหมาะที่สุด (optimization problem) เท่านั้น ไม่สามารถใช้กับปัญหาการตัดสินใจ&ldquo;แท้ ๆ&rdquo; เช่น ปัญหาความสอดคล้องแบบบูล ได้

## แหล่งข้อมูลอื่น
* แหล่งรวบรวมหัวข้อของปัญหาการหาค่าเหมาะที่สุดแบบเอ็นพี

หมวดหมู่:ขั้นตอนวิธี
หมวดหมู่:ทฤษฎีความซับซ้อนในการคำนวณ
หมวดหมู่:ขั้นตอนวิธีการประมาณ
เดือนเพ็ญ

**เดือนเพ็ญ** อาจหมายถึง
* พระจันทร์เต็มดวง
* วันเพ็ญ
* เพลงเดือนเพ็ญ แต่งโดย อัศนี พลจันทร
* เดือนเพ็ญ นิยายของนามปากกา รัชวนาสา
พ.ศ. 2389

**พุทธศักราช 2389** ตรงกับปีคริสต์ศักราช 1846 เป็นปีปกติสุรทินที่วันแรกเป็นวันพฤหัสบดี ตามปฏิทินเกรกอเรียน

## ผู้นำ
* **พระมหากษัตริย์:** พระบาทสมเด็จพระนั่งเกล้าเจ้าอยู่หัว (พ.ศ. 2367 - พ.ศ. 2394)
** **เจ้าประเทศราช:**
*** เจ้าผู้ครองนครเชียงใหม่: พระยาพุทธวงศ์
*** เจ้าผู้ครองนครลำพูน: เจ้าไชยลังกาพิศาลโสภาคย์คุณ
*** เจ้าผู้ครองนครน่าน: พระยามหาวงษ์
*** จักรพรรดิญี่ปุ่น:จักรพรรดิโคเม(พ.ศ. 2389- พ.ศ. 2410)

## เหตุการณ์
* 25 เมษายน - สงครามเม็กซิโก-อเมริกา: เกิดกรณีพิพาทเกี่ยวกับพรมแดนเท็กซัส
* 13 พฤษภาคม - สงครามเม็กซิโก-อเมริกา: สหรัฐอเมริกา ประกาศสงครามกับเม็กซิโก
* 17 พฤษภาคม - อดอล์ฟ แซกซ์ จดสิทธิบัตรแซกโซโฟน
* 10 มิถุนายน - สงครามเม็กซิโก-อเมริกา: สาธารณรัฐแคลิฟอร์เนีย ประกาศเอกราชจากเม็กซิโก
* 19 มิถุนายน - การแข่งขันกีฬาเบสบอลด้วยกฎสมัยใหม่ จัดขึ้นเป็นครั้งแรก ณ เมืองโฮโบเคน รัฐนิวเจอร์ซีย์ สหรัฐอเมริกา
* 10 สิงหาคม - รัฐสภาสหรัฐอเมริกาจัดตั้งสถาบันสมิธโซเนียนในกรุงวอชิงตัน ดี.ซี. โดยนำชื่อมาจาก โจเซฟ สมิธสัน ซึ่งบริจาคเงินให้ถึง 500,000 ดอลลาร์สหรัฐ
* 23 กันยายน - โยฮัน จี. กัลเล ค้นพบดาวเนปจูน
* 28 ธันวาคม - สหรัฐอเมริกาสถาปนาไอโอวาเป็นรัฐที่ 29

### ไม่ทราบวัน
* พระบาทสมเด็จพระนั่งเกล้าเจ้าอยู่หัว โปรดเกล้าฯ ให้สร้างวัดราชนัดดารามวรวิหาร
* ไลบีเรียประกาศเอกราชเป็นสาธารณรัฐ

### เหตุการณ์ที่กำลังดำเนินอยู่
* สงครามเม็กซิโก-อเมริกา (พ.ศ. 2389-2491)

## วันเกิด

* 28 พฤศจิกายน - พระอรรคชายาเธอ พระองค์เจ้าอุบลรัตนนารีนาค กรมขุนอรรควรราชกัลยา (สิ้นพระชนม์ 15 ตุลาคม พ.ศ. 2444)

## วันถึงแก่กรรม
* 17 มีนาคม - ฟรีดริช เบสเซล นักคณิตศาสตร์และนักดาราศาสตร์ชาวเยอรมัน (เกิด พ.ศ. 2327)
* มิถุนายน - พระยาพุทธวงศ์ เจ้าผู้ครองนครเชียงใหม่ (ไม่ทราบปีเกิด)
พ.ศ. 2335

**พุทธศักราช 2335** (นับแบบใหม่) ตรงกับปีคริสต์ศักราช 1792 เป็นปีอธิกสุรทินที่วันแรกเป็นวันอาทิตย์ ตามปฏิทินเกรกอเรียน

* ปีชวด จัตวาศก จุลศักราช 1154 (วันที่ 12 เมษายน เป็นวันเถลิงศก)

## ผู้นำ

* **พระมหากษัตริย์:** พระบาทสมเด็จพระพุทธยอดฟ้าจุฬาโลกมหาราช (พ.ศ. 2325 - พ.ศ. 2352)
** **[[กรมพระราชวังบวรสถานมงคล]]:** สมเด็จพระบวรราชเจ้ามหาสุรสิงหนาท
*** **เจ้าประเทศราช:**
**** เจ้าผู้ครองนครเชียงใหม่: พระเจ้ากาวิละ
**** เจ้าผู้ครองนครลำปาง: พระยาคำโสม
**** เจ้าผู้ครองนครน่าน: เจ้าฟ้าหลวงอัตถวรปัญโญ

## เหตุการณ์
* 2 เมษายน - ประมวลกฎหมายการผลิตเหรียญกระษาปณ์ (สหรัฐอเมริกา) ผ่านความเห็นชอบ ทำให้เกิดโรงกระษาปณ์แห่งสหรัฐอเมริกา
* 24 เมษายน - ฝรั่งเศสทดลองใช้เครื่องประหารชีวิตกิโยตินเป็นครั้งแรก
* 17 พฤษภาคม - วันก่อตั้ง ตลาดหลักทรัพย์นิวยอร์ก
* 1 มิถุนายน - สหรัฐอเมริกาสถาปนาเคนทักกี เป็นรัฐที่ 15 อย่างเป็นทางการ
* 10 สิงหาคม - กลุ่มผู้ก่อการจลาจลในการปฏิวัติฝรั่งเศสยกขบวนบุกโจมตีพระราชวังตุยเลอรีส์

### ไม่ทราบวัน
* รัสเซียรุกรานโปแลนด์
* ค้นพบ ธาตุไทเทเนียม

### เหตุการณ์ที่กำลังดำเนินอยู่
* การปฏิวัติฝรั่งเศส - พ.ศ. 2332-2342 (ค.ศ. 1789-1799)
* สงครามปฏิวัติฝรั่งเศส - พ.ศ. 2335-2345 (ค.ศ. 1792-1802)

## วันเกิด
* 7 มีนาคม - จอห์น เฮอร์เชล นักคณิตศาสตร์และนักดาราศาสตร์ชาวอังกฤษ (เสียชีวิต พ.ศ. 2414)
* 13 พฤษภาคม - สมเด็จพระสันตะปาปาปิอุส ที่ 9 (สิ้นพระชนม์ พ.ศ. 2421)
* 9 กรกฎาคม - พระเจ้าบรมวงศ์เธอ กรมหมื่นณรงค์หริรักษ์ (สิ้นพระชนม์ 13 กันยายน พ.ศ. 2389)
* 4 สิงหาคม - เพอร์ซี บิช เชลลีย์ กวีชาวอังกฤษ (เสียชีวิต พ.ศ. 2365)
* 17 ตุลาคม - เซอร์จอห์น เบาว์ริง นักเศรษฐศาสตร์การเมืองชาวอังกฤษ (เสียชีวิต พ.ศ. 2415)
* 6 ธันวาคม - พระเจ้าวิลเลิมที่ 2 แห่งเนเธอร์แลนด์ (สวรรคต 17 มีนาคม พ.ศ. 2392)

## วันถึงแก่กรรม
* 1 มีนาคม - สมเด็จพระราชาธิบดีลีโอโพลด์ที่ 2 จักรพรรดิโรมันศักดิ์สิทธิ์ (ประสูติ พ.ศ. 2290)
* 29 มีนาคม - สมเด็จพระราชาธิบดีกุสตาฟที่ 3 แห่งสวีเดน (ถูกลอบปลงพระชนม์) (พระราชสมภพ พ.ศ. 2289)

หมวดหมู่:พ.ศ. 2335
พะเยา (แก้ความกำกวม)

**พะเยา** อาจหมายถึง:

* จังหวัดพะเยา
* อำเภอเมืองพะเยา
* เทศบาลเมืองพะเยา
* ทะเลสาบกว๊านพะเยา

หมวดหมู่:หน้าแก้ความกำกวมชื่อสถานที่
สงขลา (แก้ความกำกวม)

**สงขลา** อาจหมายถึง:

*จังหวัดสงขลา
*อำเภอเมืองสงขลา
*เทศบาลนครสงขลา
* สถานีรถไฟสงขลา 
*ทะเลสาบสงขลา
*กรมหลวงสงขลานครินทร์ - พระราชโอรสในรัชกาลที่ 5 และพระบรมราชชนกในพระบาทสมเด็จพระเจ้าอยู่หัว

หมวดหมู่:หน้าแก้ความกำกวมชื่อสถานที่
ลพบุรี (แก้ความกำกวม)

**ลพบุรี** อาจหมายถึง:
*จังหวัดลพบุรี
*อำเภอเมืองลพบุรี
*เทศบาลเมืองลพบุรี
*แม่น้ำลพบุรี
* สถานีรถไฟลพบุรี
*กรมหลวงลพบุรีราเมศร์ - พระราชโอรสในรัชกาลที่ 5
*ลพ บุรีรัตน์ นักแต่งเพลงลูกทุ่ง
*นามปากกาของ รองอำมาตย์โท ชุ่ม ณ บางช้าง

หมวดหมู่:หน้าแก้ความกำกวมชื่อสถานที่
บางปะกง

**บางปะกง** อาจหมายถึง
* อำเภอบางปะกง - อำเภอในจังหวัดฉะเชิงเทรา
* แม่น้ำบางปะกง - แม่น้ำที่ไหลผ่าน จังหวัดปราจีนบุรี นครนายก  ฉะเชิงเทรา และมาไหลออกที่อำเภอบางปะกงจังหวัดฉะเชิงเทรา 
* ร.ล.บางปะกง (เรือหลวงบางปะกง เรือลำที่สอง)
การดูนก

**การดูนก** คือการสังเกตนกที่อาจเป็นกิจกรรมนันทนาการหรือเป็นรูปแบบหนึ่งของวิทยาศาสตร์ภาคพลเมือง นักดูนกอาจสังเกตต้วยตาเปล่า ใช้เครื่องมือเพิ่มการมองเห็น เช่น กล้องส่องทางไกลหรือกล้องโทรทรรศน์ การฟังเสียงนก ดูเว็บแคมสาธารณะ หรือผ่านกล้องให้อาหารนกอัจฉริยะ

นักดูนกส่วนใหญ่ทำกิจกรรมนี้เพื่อความบันเทิงหรือเพื่อสังคม ต่างจากนักปักษีวิทยาที่ศึกษาเกี่ยวกับนกโดยใช้วิธีการทางวิทยาศาสตร์อย่างเป็นทางการ

หลาย ๆ คนอาจคิดว่าการดูนกเป็นกิจกรรมของคนที่มีเวลาเหลือเฟือ หรือไม่มีอะไรทำ แต่แท้จริงแล้วการดูนกไม่ได้เป็นการใช้เวลาให้สูญเปล่าแต่อย่างใด กลับเป็นการผ่อนคลายและได้รับความเพลิดเพลิน เนื่องจากนกเป็นสัตว์โลกที่น่ารักสีสันสวยงาม และมีเสียงที่ไพเราะ นอกจากนี้แล้วยังเป็นจุดเริ่มต้นง่าย ๆ ที่เราจะศึกษาธรรมชาติได้เป็นอย่างดี

## อ้างอิง

## บรรณานุกรม
*
*
*
*

## แหล่งข้อมูลอื่น

*All About Birds – Cornell Lab of Ornithology
*Birders, Banders, & Binoculars Video produced by Idaho Public Television
*A six-part History of *Birding* magazine, covering the period 1968–2006, appeared in *[[Birding (magazine)|Birding]]* magazine in 2006:
**1968–1974, 1975–1980, 1981–1887, 1988–1993, 1994–2000, 2001–2006


หมวดหมู่:งานอดิเรก
โมบิลสูทกันดั้ม F91

**โมบิลสูท กันดั้ม F - 91** เป็นการเล่าเรื่องราวถึง กลุ่ม ครอสโบน แวนการ์ด ที่นำกำลังทหารเข้ารุกรานโคโลนี ฟรอนเทียร์ โคโลนีอันอยู่ใต้การปกครองของสหพันธ์โลก  ซีบุค อาโน ผู้อาศัยอยู่ใน โคโลนี ฟรอนเทียร์  หมายเลข4  และเพื่อน ขณะที่กำลังหลบหนีจากการโจมตี กลุ่ม ครอสโบน แวนการ์ด ได้เข้ามาลักพาตัวเพื่อนของ ซีบุค อาโน ที่ชื่อ เซซิลี แฟร์ชาย ซึ่งเป็น ลูกสาวของหัวหน้ากลุ่ม ครอสโบน แวนการ์ด อาโน และเพื่อนที่เหลือจึงหนีไป ด้วยยานกู้ภัยและ ถูกคนของทางกองทัพสหพันธโลกยื้อตัวเข้าไปช่วยในสงครามเพื่อแย่งชิง ฟรอนเทียร์ คืนภายหลังเมื่อกองทัพโลกรู้ว่า อาโนนั้นคือนิวไทบ์ที่หายากยิ่งแล้ว จึงใช้เพื่อนและน้องสาวของอาโนบังคับให้อาโนออกสู้ ด้วยโมบิลสูทรุ่น ทดลองที่ชื่อF-91 หลังจากที่อาโน พบขึ้นขับF-91ในสนามรบก็พบกับ เซซิลี แฟร์ชาย  อีกครั้งในครั้งนี้เธอเป็นนักบินของกลุ่มครอสโบน เมื่อทั้งคู่รู้ตัวว่ากำลังสู้กับใคร ทั้งคู่จึง ร่วมมือกันทำลายแผนของกลุ่มครอสโบน ที่จะใช้ บัคและโมบิลอาเมอ ราเฟิลเซีย ทำลายล้างระบบของสหพันธ์ที่กำลังปกครอง
โคโลนีอยู่ 

## ตัวละคร

## รายชื่อตอน

หมวดหมู่:ซันไรส์
หมวดหมู่:ภาพยนตร์อนิเมะของกันดั้มซีรีส์
โมบิลสูทกันดั้ม 0083 สตาร์ดัช เมมโมรี่

**กันดั้ม 0083 : ความทรงจำแห่งละอองดาว** () เป็นเรื่องราวการต่อสู้หลังจากที่ซีออนได้พ่ายแพ้ในศึกสงครามที่อาบาวคู และมีซีออนกลุ่มหนึ่งหนีออกจาก อาบาวคู ไปซ่อนตัวเพื่อรอเวลาแห่งการแก้แค้น และ เพื่อความหวังที่จะจุดประกายความหวังให้กับเหล่าทหารซีออนนั้นคือแผนการขโมยโมบิลสูทรุ่นใหม่ของพันธมิตรกันดั้มที่กำลังพัฒนาขึ้นโดยใช้คอนเซปต์ทางอาวุธของโมบิลอาร์เมอร์ในการสร้างโดยใช้ชื่อว่า จีพี (GP - Gundam development Project) โดยมี อนาเวล กาโต้ ฉายา "ฝันร้ายแห่งโซโลม่อน" เป็นหัวหอกให้แผนปฏิบัติการนี้เป้าหมายคือการขโมยกันดั้มเครื่องทดสอบเครื่องที่2 GP-02 ซึ่งมีการติดตั้งหัวรบนิวเคลียร์นับเป็นการละเมิด สนธิสัญญาแอนตาร์คติก หากเขานำมันไปเปิดเผยแก่สายตาชาวโลกจะมีผลทางการเมืองที่จะเป็นประโยชณ์แก่ซีออน แต่โค อุรากิ นักบินทดสอบได้เผชิญหน้ากับเขาระหว่างการขโมยกันดั้ม GP-02 และเข้าขัดขวางโดย โค อุรากิ นั้นขับโมบิลสูทกันดั้ม GP-01 (ซึ่งภายหลังได้อัพเกรดเป็น GP-01Fb (Full burner)) ในการเข้าต่อกรเพื่อการชิงกันดั้มกลับคืนมา หลังจากที่กันดั้มถูกขโมยไปได้นั้น โค อูรากิ ได้รู้ถึงความน่ากลัวของสงคราม และตัดสินใจเลือกที่จะเผชิญหน้าแทนการหนีจากความจริง ปัจจุบัน บริษัท dream Express จำกัด ของประเทศได้ลิขสิทธิ์ในการจัดทำเป็น Vcd และ dvd แล้วโดยออกวางจำหน่ายในวันที่ 18 มีนาคม พ.ศ. 2551

## ตัวละคร

## รายชื่อตอน

หมวดหมู่:ซันไรส์
หมวดหมู่:โอวีเอของกันดั้มซีรีส์
โครงสร้างนามธรรม

**โครงสร้างนามธรรม** () คือกลุ่มของกฎเกณฑ์ คุณสมบัติ และความสัมพันธ์ที่ถูกนิยามขึ้นโดยไม่ขึ้นกับวัตถุทางกายภาพ โครงสร้างนามธรรมเป็นหัวข้อที่ถูกศึกษาในปรัชญา วิทยาการคอมพิวเตอร์ และคณิตศาสตร์ อนึ่ง คณิตศาสตร์สมัยใหม่ยังถูกนิยามกว้าง ๆ ว่าเป็นศาสตร์ที่ศึกษาโครงสร้างนามธรรม (ดูที่ กลุ่มโครงสร้างเชิงพีชคณิต)

วัตถุทางกายภาพอาจถูกใช้เพื่อแทนโครงสร้างนามธรรม (ซึ่งอาจต้องมีการประมาณบางอย่าง) กระบวนการนี้เรียกว่าการสร้างกรณีตัวอย่าง (instantiation) ของโครงสร้างนามธรรม อย่างไรก็ตาม โครงสร้างนามธรรมนี้ถูกนิยามโดยไม่ขึ้นกับคุณสมบัติใด ๆ ของวัตถุที่นำไปแทนนี้

## ดูเพิ่ม
* ภาวะนามธรรมในปรัชญา
* ภาวะนามธรรมในคณิตศาสตร์
* ภาวะนามธรรมในวิทยาการคอมพิวเตอร์

หมวดหมู่:โครงสร้าง
หมวดหมู่:นามธรรม
หมวดหมู่:คำศัพท์คณิตศาสตร์
อีนิกมา

**อีนิกมา** () มีรากศัพท์มาจากภาษากรีก αἴνιγμα มีความหมายว่า "puzzle" (ปริศนา) ชื่อนี้อาจหมายถึง 
* เครื่องอินิกมา เครื่องเข้ารหัสและถอดรหัส ของนาซีเยอรมันที่ใช้ในสมัยสงครามโลกครั้งที่ 2
* อีนิกมา (วงดนตรี) กลุ่มดนตรีแนวอีเลกโทรนิก สัญชาติเยอรมัน
* Enigmail add-on ที่มีการเข้ารหัสเพื่อเพิ่มความปลอดภัยให้กับข้อมูล ใช้ติดตั้งกับเมล์ไคลเอ็นท์
* อีนิกมาแวริเอชันส์ (Variations on an Original Theme for orchestra, Op. 36 *Enigma*)  ธีมและแวริเอชันสำหรับบรรเลงด้วยวงออร์เคสตราและออร์แกน ผลงานของ เอ็ดเวิร์ด เอลการ์
ก๊วยเจ๋ง

**ก๊วยเจ๋ง** (; ; เสียชีวิต 31 มกราคม ค.ศ. 1273) เป็นตัวละครเอกในนิยายกำลังภายใน ของกิมย้ง เรื่องมังกรหยก และมีบทบาทในมังกรหยก ภาค 2 ในภาคแรก เขาเป็น "**'ราชบุตรเขยดาบทอง**" คู่หมั้นองค์หญิงฮั้วเจ็ง และวาทีสามีของเธอในอนาคต
แต่ต่อมาในภายหลัง ก๊วยเจ๋ง เจออึ้งย้ง เขาก็เลยเปลี่ยนใจสละตำแหน่งราชบุตรเขยดาบทองไม่เห็นแก่ยศฐาบรรดาศักดิ์ คำครหา เพื่อมาอยู่กับคนที่เขารัก คือ อึ้งย้ง

## ประวัติ
ก๊วยเจ๋งเป็น 1 ในห้ายอดฝีมือยุคที่ 2 มีฉายาว่า"จอมยุทธอุดร" แทนที่ยาจกอุดรอั้งฉิกกง และเป็นพี่น้องรวมสบานกับจิวแป๊ะทงอีกด้วย พ่อของก๊วยเจ๋งถูกสังหารตั้งแต่เขายังเป็นทารกในครรภ์ ทำให้แม่ของเขาพาหนีขึ้นเหนือ ก๊วยเจ๋งได้รับการเลี้ยงดูจากเผ่ามองโกล และมีเพื่อนในวัยเด็กเป็นลูกชายของเจงกีส ข่านที่มีนามว่า เซลุย ต่อมาถูก เจ็งกิสข่าน แต่งตั้งให้เป็น "**ราชบุตรเขยดาบทอง**" หมั้นหมายกับบุตรสาวของเขาคือ องค์หญิง ฮั้วเจ็ง

หลังจากนั้นก๊วยเจ๋งได้รับคำสั่งของอาจารย์ให้เดินทางเข้าสู่ยุทธจักร และได้พบกับอึ้งย้ง ก๊วยเจ๋งเป็นศิษย์ของเจ็ดประหลาดแห่งกังหนำรับคำแนะนำด้านกำลังภายในจากเบ๊เง็ก และได้รับสืบทอดวิชาสิบแปดฝ่ามือพิชิตมังกร จากประมุขพรรคกระยาจก อั้งฉิกกง ด้วยความช่วยเหลือของอึ้งย้ง รวมถึงรับการถ่ายทอดวิชาคัมภีร์เก้าอิมจินเก็ง วิชาสองมือขัดแย้ง และวิชาว่างเวิ้งว้างจากเฒ่าทารกจิวแป๊ะทง ในการประลองกับอ้าวเอี้ยงโคกที่เกาะดอกท้อก๊วยเจ๋งได้เอ่ยเนื้อหาในคัมภีร์เก้าอิมจินเอ็งออกมาโดยครบถ้วน โดยไม่ทราบมาก่อนเลยว่านั่นเป็นคำในคัมภีร์ ทำให้อึ้งเอี๊ยะซือคิดว่าวิญญาณภรรยาของตนดลบรรดาลช่วยเลือกก๊วยเจ๋งให้เป็นลูกเขย ครั้งนั้นทำให้อึ้งเอี๊ยะซือยอมรับก๊วยเจ๋งในฐานะบุตรเขย

ในมังกรหยก ภาค 2 ทั้งสองคนได้แต่งงานกันและมีลูก 3 คน คือ ก๊วยพู๊ ก๊วยพั่วลู่และก๊วยเซียง ก๊วยเจ๋งยังได้รับเอี้ยก้วย ลูกชายของเอี้ยคังน้องร่วมสาบานซึ่งเป็นศัตรูในมังกรหยกภาคแรกมาเลี้ยงดูด้วย

ก๊วยเจ๋งมีชื่อเสียงในด้านวิชาฝีมือ แต่ก็มีชื่อในทางลบด้านปัญญาทึบด้วยเช่นกัน เขาเป็นคนซื่อและมีจิตใจดี มีเมตตา

หมวดหมู่:ตัวละครในนิยายกำลังภายใน
หมวดหมู่:มังกรหยก
หมวดหมู่:ตัวละครที่เป็นนักยิงธนู
หมวดหมู่:ตัวละครที่เป็นนักวูซู
หมวดหมู่:ตัวละครที่เป็นนักมวยปล้ำ
หมวดหมู่:ตัวละครชาวจักรวรรดิมองโกล
หมวดหมู่:ตัวละครชาวราชวงศ์ซ่ง
เม่งแชฮุ้น

**เม่งแชฮุ้น** เป็นตัวละครเอกในนิยายกำลังภายใน เรื่อง ดาวตก ผีเสื้อ กระบี่ ของโก้วเล้ง

ชื่อเม่งแชฮุ้นหมายถึง*ดาวตก* ในชื่อเรื่อง เขาเป็นนักฆ่าหนึ่งในสี่คนที่กัวเล่าตั่วเลี้ยงดูไว้ เขารับภารกิจสังหารซุนเง็กแป๊ะ หรือเล่าแป๊ะ เม่งแชฮุ้นเป็นบุคคลที่ดูขรึม ชำนาญในด้านการสะกดรอยเพื่อสืบหาเบาะแสของบุคคลที่ต้องการทราบ แต่เขาก็มีความหลังอันปวดร้าวที่มิอาจเปิดเผย เพราะว่าการเป็นมือสังหาร บางครั้งก็ไม่ต่างจากคณิกา เนื่องเพราะพวกมันต่างได้ขายวิญญาณไปแล้ว

มเม่งแชฮุ้น